Sakis Rouvas: February 2009\n«Το καλό που σου θέλω, να γυρίσεις πίσω με την πρώτη θέση!» είπε χθες χαριτολογώντας ο δήμαρχος της Αθήνας, Νικήτας Κακλαμάνης, απευθυνόμενος στον Σάκη Ρουβά, τον οποίο κάλεσε στο γραφείο του για να του ευχηθεί κάθε επιτυχία στο διαγωνισμό της Eurovision. O κ. Κακλαμάνης έκανε λόγο για την προβολή που θα έχει η χώρα μας μέσω της ελληνικής συμμετοχής στο μουσικό ευρωπαϊκό διαγωνισμό. Συγκεκριμένα, τόνισε μεταξύ άλλων ότι «θα είναι πολύ μεγάλη επιτυχία και πολύ μεγάλη χαρά μας να έχουμε του χρόνου στην Αθήνα, μια τέτοια μεγάλη διοργάνωση. Δεν χρειάζεται να σας πω για τα οφέλη που θα έχουμε ως χώρα και ως δήμος, γιατί τα γνωρίζετε, η προβολή θα είναι τεράστια. Το πρακτικό κομμάτι που σας αναφέρω δεν είναι καθόλου ασήμαντο. Η Eurovision είναι μια μεγάλη γιορτή και είναι πολύ ωραίο να συμμετέχουμε σε τέτοιες εκδηλώσεις. Εμείς θα βοηθήσουμε όσο μπορούμε τον Σάκη, αλλά και γενικότερα την ΕΡΤ στην προσπάθειά της».\nΌπως ανέφερε χαρακτηριστικά ο κ. Κακλαμάνης, έχει αναπτύξει προσωπικές σχέσεις με δημάρχους διαφόρων ευρωπαϊκών πόλεων και έχει σκοπό να τους μιλήσει για τον Σάκη Ρουβά και την ελληνική συμμετοχή. Κατ’ αρχάς, όμως, θα απευθυνθεί στο δήμαρχο Μόσχας, όπου θα πραγματοποιηθεί και η φετινή Eurovision.\nΑπό την πλευρά του, ο Σάκης Ρουβάς ευχαρίστησε το δήμαρχο για την πρόσκληση, τονίζοντας ότι είναι μεγάλη τιμή γι’ αυτόν.\nΜετά την ολοκλήρωση του βιντεοκλίπ του τραγουδιού «This is our night», ο Σάκης Ρουβάς είναι έτοιμος για την περιοδεία του και την προώθηση της ελληνικής συμμετοχής στο εξωτερικό. Την Κυριακή, 1 Μαρτίου, ο τραγουδιστής αναχωρεί για το Σεράγεβο, όπου θα πάρει μέρος στον εθνικό τελικό της Βοσνίας, και από εκεί θα μεταβεί, ανήμερα της Καθαράς Δευτέρας, στο Βελιγράδι, όπου θα μείνει για δύο μέρες και θα εμφανιστεί σε διάφορα Μέσα Ενημέρωσης της Σερβίας. Την Τετάρτη, 4 Μαρτίου, επιστρέφει στην Ελλάδα, όπου θα ξεκουραστεί για δύο ημέρες και την Παρασκευή, 6 Μαρτίου, αναχωρεί για τη Μόσχα για να είναι «παρών» στον εθνικό τελικό της Ρωσίας. Επόμενος σταθμός είναι η Κύπρος, ενώ αναμένονται και άλλα ταξίδια, τα οποία δεν έχουν κανονιστεί ακόμα.\nΑπό το Δήμο Αθήνας και το Δημαρχιακό Μέγαρο της πλατείας Κοτζιά ξεκινά η «περιπέτεια» της φετινής συμμετοχής της χώρας στο διαγωνισμό της Γιουροβίζιον. Σήμερα στη 1 το μεσημέρι ο δήμαρχος κ. Νικήτας Κακλαμάνης υποδέχεται τον Σάκη Ρουβά και την ελληνική αντιπροσωπία, στο πλαίσιο της συνεργασίας της ΕΡΤ με την Εταιρεία Τουριστικής και Οικονομικής Ανάπτυξης του Δήμου Αθηναίων.\nΑν και ως νεόκοπος μπαμπάς διανύει την πιο τρυφερή του περίοδο, ο Σάκης Ρουβάς αποκτά ένα σκοτεινό, απειλητικό πρόσωπο στην πρώτη ουσιαστικά διεθνή κινηματογραφική προσπάθειά του, όπου θα παίξει έναν μανιακό δολοφόνο που ακούει στο όνομα Abner Solvie.\nΟ Ελληνας pop star «τσαλακώνει» την εικόνα του όμορφου και καλού παιδιού για τις ανάγκες του ρόλου του σε ένα ψυχολογικό θρίλερ με τίτλο "Duress" (Απειλή βίας θα το μεταφράζαμε στα ελληνικά) που σκηνοθετεί ο Αυστραλός Τζόρνταν Μπάρκερ και μαζί με το Σάκη συμπρωταγωνιστεί ο Μάρτιν Ντόνοβαν (Το πορτρέτο μιας Κυρίας, Weeds).\nH ιστορία έχει να κάνει με το αιώνιο παιχνίδι της γάτας με το ποντίκι, που μεταφράζεται σε κυνηγητό ανάμεσα σε έναν δολοφόνο (τον Sakis) και τον οικογενειάρχη Richard Barnett, που τον υποδύεται ο Ντόνοβαν. Ο πρώτος εκβιάζει ψυχολογικά τον δεύτερο βάζοντας στο στόχαστρο την εντεκάχρονη κόρη του, του στήνει παγίδες και τον υποχρεώνει να παρίσταται στους φόνους που εκείνος διαπράττει.\nΤη σφραγίδα του στην παραγωγή του φιλμ βάζει ο Δομινικανός Χούλιο Κάρο, γνωστός από τις συνεργασίες του με την Τζένιφερ Λόπεζ (El Cantante, Το Κελί). Η κυκλοφορία του «Duress» (τα γυρίσματα του οποίου έχουν εδώ και αρκετό καιρό ολοκληρωθεί) στις σκοτεινές αίθουσες θα ξεκινήσει το Μάιο από τις χώρες της ανατολικής Ευρώπης -χρονικά κοντά και στο διαγωνισμό της Eurovision, όπου ο Σάκης εκπροσωπεί τη χώρα μας- και θα συνεχιστεί το Σεπτέμβριο του 2009 με προβολές στις δυτικές χώρες (και στην Ελλάδα), αλλά και πέραν του Ατλαντικού.\nSakis the assasin!\nAlthough as a first time dad Sakis is going through the most tender period of his life, he becomes a dark, intimidating person in his first serious effort in the international film industry, his role is that of Abner Solvie, a mianic killer.\nThe Greek pop star «ruffles» his image of the beautiful and good guy for the purposes of the role in a psychological thriller titled "Duress" (threat of violence would translate into Greek) which is directed by the Australian Jordan Barker and with the co-starring is Martin Ntonovan (The Portrait of a Lady, Weeds).\nThe story is about the eternal game of cat and mouse, which translates into a chase between a killer (as Sakis) and a family man Richard Barnett, who is impersonated by Donovan. The first is psychologicaly blackmailing the second by targeting his eleven-year-old daughter and is forcing him to witness the murders he commits.\nThe film's producer is Dominican Julio Caro, known from collaborations with Jennifer Lopez (El Cantante, The Cell). The release of «Duress» (the shooting of which have been completed for quite some time) in dark rooms will start in May from Eastern Europe-around time and the competition of Eurovision, where Sakis represents our country and will continue in September 2009 with screenings in western countries (and Greece) but also across the Atlantic.\nLabels: Duress, English, Απλά Ερωτευμένοι\nΠρώτο τραπέζι πίστα προχθές στο Αθηνών Αρένα ο «ανταγωνιστικούλης» πρόεδρος της ΕΡΤ καμαρώνοντας σαν γύφτικο σκεπάρνι\nΖΑΠ Θα πείτε, λείπει ο Μάρτης από τη Σαρακοστή; ΖΑΠ Ηταν δυνατόν να απουσιάζει από τον τελικό της Eurovision; ΖΑΠ Παρ' όλο λοιπόν που ξενύχτησε (η βραδιά τελείωσε στη μία, άντε να χαιρετίσεις, άντε να επιστρέψεις σπίτι σου, δεν θα πήγε τρεις; ΖΑΠ Την επομένη, όμως, πουρνό πουρνό είχε σκάσει μύτη στο γραφείο του υπουργού Εθνικής Οικονομίας Γιάννη Παπαθανασίου ΖΑΠ Τι γύρευε; Ελα μου ντε! ΖΑΠ Αν υποψιαστώ ότι πήγε για να ζητήσει νέα αύξηση του «ανταποδοτικού» τέλους που πληρώνουμε μέσω της ΔΕΗ θα τσιρίξω ΖΑΠ Βέβαια ο άνθρωπος έχει έξοδα. Κοτζαμάν Eurovision έχει μπροστά του ΖΑΠ Δεν είδατε τι ελληνικό τελικό διοργάνωσε. Μέσα στην γκλαμουριά και τη χλίδα ΖΑΠ Οχι τσιφουτιές και τσιγκουνιές, όπως τα ιδιωτικά που πάνε να βγάλουν από τη μύγα ξίγκι... ΖΑΠ Μ' αυτά και μ' αυτά η ΕΡΤ του «ανταγωνιστικούλη» έγινε θέμα συζήτησης σε όλα τα κουτσομπολίστικα μαγκαζίνο, ακόμη και στο προδελτίο του Alter με τον Ακη Παυλόπουλο ΖΑΠ Προκλητική σπατάλη εν μέσω οικονομικής κρίσης! ΖΑΠ «Ανταγωνιστικούλη», όταν αρχίζουν και σε κράζουν μέχρι και τα κουτσομπολίστικα μαγκαζίνο, εγώ τουλάχιστον σηκώνω ψηλά τα χέρια... ΖΑΠ Οχι, δεν πρόκειται να συνεχίσω με την Eurovision ΖΑΠ Δεν βαρεθήκατε χθες όλη μέρα ν' ακούτε για τον τελικό; ΖΑΠ Εγώ να σας πω την αμαρτία μου σκυλοβαρέθηκα. ΖΑΠ Από το πρωί σχετικοί και άσχετοι είχαν αρχίσει το μπίρι μπίρι και τις βαθυστόχαστες αναλύσεις ΖΑΠ Ποια ήταν η ΕΙΔΗΣΗ του προχθεσινού τελικού; Η απουσία του Πασχάλη-στιγμιαίο λάθος. ΖΑΠ Πού ήταν ο Πασχάλης-στιγμιαίο λάθος ο-ε-ο; ΖΑΠ Ούτε στη βραδιά του τελικού τον είδαμε ούτε την επομένη καλεσμένο σε κάποιο πάνελ ν' αναλύει ΖΑΠ Του 'φαγε το ψωμί η Εφη -όχι άλλο κάρβουνο- Θώδη που βγήκε στο «Η Ελλάδα παίζει» για να δηλώσει ότι η χώρα μας με τον Σάκη δεν θα πάει καλά ΖΑΠ Πού το ξέρει; Ερωτήσεις σε μια καλλιτέχνιδα που έχει γνώσεις κι άποψη είναι αυτές; ΖΑΠ Το «γνώσεις και άποψη» το είπε η ίδια. Να εξηγούμαστε... ΖΑΠ Κι ενώ ο Σάκης χτυπιόταν και ιδρωκοπούσε στη σκηνή του «Αθηνών Αρένα» ο Νίκος Ευαγγελάτος φιλοξενούσε για νιοστή φορά στον ΑΝΤ1 τον εφοπλιστή (πρώην ιδιοκτήτη του New Channel για να μην ξεχνιόμαστε) Φώτη Μανούση, που καταγγέλλει για δωροδοκία τον πρώην υπουργό Αιγαίου Α. Παυλίδη. ΖΑΠ Τι στα κομμάτια; Εχει κατασκηνώσει στο κανάλι του Αμαρουσίου; ΖΑΠ Πινόκιο, εγώ σου τα είχα πει. Τίγκα στις κρυφές κάμερες θα ήταν η αίθουσα όπου διεξαγόταν ο ελληνικός τελικός της Eurovision ΖΑΠ Κάθε ρεπόρτερ (του Star εννοείται) κι από μια κρυφή κάμερα. Πώς δεν τους πήραν χαμπάρι; Ελα μου ντε!\n«Πάρτε τη νέα μας τσίχλα με γεύση καρπούζι», μας υποδέχονται τα κορίτσια της χορηγού εταιρίας στην είσοδο του «Αθηνών Αρένα». Ολοι μπαίνουν μέσα μασώντας χαμογελαστοί. Τελικά αυτός που είπε κάποτε τη φράση «η τηλεόραση είναι τσίχλα για τα μάτια», πρέπει να είχε τη Eurovision κατά νου. Μια βραδιά ουσιαστικά περιττή. Ανταγωνισμός δεν υπήρχε, το τραγούδι που κέρδισε έκανε μπαμ από την αρχή. Οπότε; Σε καιρούς που ο λαμπερός κόσμος της τηλεόρασης θαμπώνει από περικοπές, εθελούσιες και μη, κανείς δεν λέει όχι σε μια γιορτή με έξοδα που καλύπτουν οι χορηγοί.\nΜέσα στην αίθουσα, η μεγαλύτερη απόλαυση είναι να παρατηρείς όσα δεν δείχνουν οι κάμερες. Tα φορέματα των αδελφών Μαγγίρα στερούνται πλάτης. Για τις ανάγκες του γρήγορου βάλε-βγάλε στις δεκάδες εναλλαγές ρούχων, κάθε φορά που αποσύρονται στα παρασκήνια, αποκαλύπτεται η γύμνια της πίσω όψης τους.\nΑπέναντι από τη σκηνή, μεγάλες οθόνες αναγράφουν ακαταλαβίστικα. «Στα βιρ τε μπλόζεν…Ταϊ νιχτ ταϊρούγκ». Μέθυσε κάποιος στο οτοκιού; Οχι, το ηλεκτρονικό σκονάκι βοηθά τα Μαγγιράκια αναγράφοντας τους στίχους από τα γερμανικά (και γαλλικά) τραγούδια των πρώτων χρόνων της Eurovision στα ελληνικά.\nΟι φαν στον εξώστη αλαλάζουν και μια συστάδα από ενθουσιώδη «χέρια ψηλά» στο κέντρο της αίθουσας μαρτυρά το σημείο όπου είναι συγκεντρωμένα τα τραπέζια των μεσημεριανών εκπομπών. Η Μπήλιω Τσουκαλά μπλέκει τις μπούκλες της με αυτές της Μαριέτας Χρουσαλά, με την οποία κάθονται πλάτη με πλάτη, ο Δημήτρης Οικονόμου ανάβει ένα πούρο, οι ρεπόρτερ των εκπομπών ξεχωρίζουν με τζιν και πουλοβεράκια, καθώς τρέχουν ακούραστοι ανάμεσα στις black tie εμφανίσεις προς άγραν «κους κους» και η Ελένη Μενεγάκη αποδεικνύει την υπεροχή της, καθώς τοποθετείται στην πλέον προνομιούχο θέση σε σχέση με τις άλλες πρωινές εκπομπές.\nΗ αναδρομή διά χειρός Γιώργου Καπουτζίδη κερδίζει θετικά σχόλια από την «πλατεία», η Καλομοίρα αφήνει στόματα ανοιχτά με την πολύ «σημερινή» της εμφάνιση, ενώ ο Σάκης κλείνει τα στόματα όσων τον περίμεναν στη γωνία.\nΜε κλεφτά βλέμματα, για να εντοπίσουν η μία την άλλη, κάποιες κυρίες της τηλεόρασης αποφεύγουν επιμελώς να έρθουν face to face, ενώ στα πρώτα τραπέζια πίστα τα προνομιούχα πλην μη αναγνωρίσιμα στελέχη των χορηγών αδιαφορούν για το crowd της σόουμπιζ που ζουζουνίζει παραπίσω και απολαμβάνουν τη βραδιά συνοδευόμενοι από τα έφηβα παιδιά τους. Το σόου τελειώνει. Εξω από το «Αθηνών Αρένα» ξεσπά ο πόλεμος της δήλωσης και ο Ηλίας Ψινάκης αποφεύγει το «τούνελ» των προτεταμένων μικροφώνων, αλά μπρατσέτα με την Αγγελική Νικολούλη. Οι μασημένες τσίχλες καταλήγουν στο πεζοδρόμιο της Πειραιώς.\nΑγγιξε το 51% η θεαματικότητα\nΜε μέσο όρο 32,7%, η θεαματικότητα της βραδιάς αποδείχθηκε λιγότερο θεαματική από τις προβλέψεις. Κατά μέσο όρο 1.356.000 τηλεθεατές παρακολούθησαν τον τελικό, ενώ ο στίχος «fly to the top» από το νικητήριο τραγούδι επαληθεύθηκε την ώρα της ανακοίνωσης του αποτελέσματος, οπότε το ποσοστό άγγιξε το 51,2%. Με αρκετές δόσεις λάμψης αλλά χωρίς σασπένς το φετινό σόου απέχει αρκετές μονάδες από τον περσινό, που συγκέντρωσε μέσο όρο 45,9%. Εντυπωσιακό ωστόσο είναι το στοιχείο που δημοσιοποίησε η EBU. Μέσα από το επίσημα site της ευρωπαϊκής διοργάνωσης, 15.000 Ευρωπαίοι παρακολούθησαν τη διαδικτυακή αναμετάδοση του ελληνικού τελικού, γεγονός που δεν έχει επαναληφθεί.\nΑσπρόμαυρα πλάνα αλλά και πολύ χρώμα, αμέτρητα τραγούδια, έξυπνες ατάκες, ένα ταξίδι στο παρελθόν με σημερινούς πρωταγωνιστές ήταν η ατμόσφαιρα της προχθεσινής εκδήλωσης της ΕΡΤ για την ανάδειξη του τραγουδιού της φετινής Eurovision.\nΟ Σάκης Ρουβάς αναμφισβήτητα ήταν το πρόσωπο της βραδιάς, η Καλομοίρα η μεγάλη έκπληξη, οι Μαγγίρες πολύ καλές στον ρόλο τους, η σκηνοθεσία δυστυχώς μέτρια και -αν και αφανής- πραγματικός πρωταγωνιστής ο Φωκάς Ευαγγελινός.\nΤο κοινό, το οποίο χάρισε στη ΝΕΤ έως και 51% τηλεθέαση, μαζί με την κριτική επιτροπή (Μίμης Πλέσσας, Δημήτρης Γόντικας, Αντώνης Ανδρικάκης, Ευαγγελία Πισκερά, Ολγα Παυλάτου, Γιώργος Κυβέλος, Στέλλα Φλωρά) ψήφισαν το τραγούδι «This is our night» (μουσική Δημήτρη Κοντόπουλου, στίχοι των Craig Porteils και Cameron Gils- Webb) να ταξιδέψει στη Μόσχα για τον ημιτελικό στις 14 Μαΐου (ο άλλος ημιτελικός στις 12/5 και ο τελικός στις 16/5).\nΠαρουσιάστριες ήταν η Μπέτυ και η Ματθίλδη Μαγγίρα, οι οποίες σε χρόνο dt άλλαζαν το ένα φόρεμα μετά το άλλο. Ταξίδεψαν τους τηλεθεατές υπό τις σκηνοθετικές οδηγίες του Φωκά Ευαγγελινού στις πέντε δεκαετίες που η Eurovision υφίσταται. Τα πρώτα χρόνια μέσω ριαδιοφώνου και στη συνέχεια μέσα από τους ασπρόμαυρους τότε τηλεοπτικούς δέκτες.\nΓι' αυτό και οι τηλεθεατές που παρακολουθούσαν το πρόγραμμα ξαφνικά είδαν από έγχρωμη να γίνεται ασπρόμαυρη η οθόνη, με το «κλασικό» σεμεδάκι να κρύβει το πάνω μέρος της. Οι αδελφές Μαγγίρα με γρήγορη εναλλαγή τραγουδιών και φορεμάτων ερμήνευσαν τα σημαντικότερα τραγούδια της Eurovision της δεκαετίας του '60. Μέχρι τη στιγμή που το χρώμα εισέβαλε στον κόσμο της τηλεόρασης τη δεκαετία του '70.\nΕπιτέλους, θα έλεγαν από μέσα τους οι τηλεθεατές γιατί στη δεκαετία του '80 τα γρήγορα βιντεάκια και τα έξυπνα κείμενα του Γιώργου Καπουτζίδη τούς έκαναν να ξεπιαστούν λιγάκι. Τα σημαντικότερα τραγούδια της δεκαετίας του '90 παρουσίασαν εννέα νέοι καλλιτέχνες και μετά στη σκηνή εμφανίστηκε η Καλομοίρα. Εμφανώς ανανεωμένη κι αποφασισμένη να κερδίσει τις θετικότερες εντυπώσεις. Και η αλήθεια είναι ότι το κατάφερε...\nΛίγο μετά τα μεσάνυχτα ο Σάκης Ρουβάς ερμήνευσε τα τρία τραγούδια, ενώ τα αποτελέσματα δόθηκαν σχεδόν μία ώρα αργότερα. Τρία τραγούδια με ισάριθμες διαφορετικές χορογραφίες και τον Σάκη Ρουβά να υποστηρίζει το ένα καλύτερα από το άλλο. Ο Φωκάς Ευαγγελινός έσπευσε βέβαια να επισημάνει ότι η σκηνοθεσία του νικητήριου τραγουδιού δεν θα έχει καμία σχέση με αυτή που θα παρουσιαστεί στη Μόσχα. Αυτός ξέρει πολύ καλύτερα...\nΚατά τη διάρκεια της ψηφοφορίας τα τραγούδια που θα διαγωνιστούν στη φετινή Eurovision ερμήνευσαν οι εκπρόσωποι της Κύπρου, της Τουρκίας, της Αγγλίας -με την τραγουδίστρια Τζέιντ να είναι η μοναδική που δεν τραγούδησε πλέι μπακ-, της Μάλτας, του Μαυροβουνίου και της Λευκορωσίας.\nΚι όλα αυτά εκτυλίχθηκαν μέσα σε τρεις ολόκληρες ώρες. Επόμενο ραντεβού στη Μόσχα στις 14 Μαΐου...\nΛαμπρά μεγαλεία για τον εγχώριο πανελοσουσουδισμό η ΕΡΤική γιουροβιζιονική καρναβαλοπανήγυρις\nΤι γιουροβιζιονική γιορτή ήταν αυτή! Η χαρά του πάνελου. Τα έδειξε ο φακός όλα, από Αlter και Star μέχρι Αlpha, ντυμένα με τα καλά τους, στα μπροστινά τραπέζια να ζουν τα μεγαλεία και να ουρλιάζουν άμα τη εμφανίσει του Sakis. Γιατί αν δεν ενθουσιαστεί η πανελτζού και ο ειδικός γιουροβιζιονορεπόρτερ-φαν έχει πάει στράφι τόση χλιδή, κ. πρόεδρε της ΕΡΤ.\nΧαλάλι, όμως! Κάνατε κιμά τα μούτρα όσων νομίζουν ότι διανύουμε εποχές οικονομικής κρίσης. Το χειρότερο είναι ότι, μπορεί η κυβέρνηση να μην έχει πάρει ούτε ένα μέτρο για τον τουρισμό, αλλά επενδύονται ελπίδες στα γιουροβιζιονικά πανηγύρια. Σου λέει και ο πρόεδρος, αν κερδίσουμε στη Μόσχα, θα μας έρθουν στο πιάτο οι τουρίστες. Γι΄ αυτό και έχει πέσει με τα μούτρα η ΕΡΤ στον γιουροβιζιονοκαρνάβαλο. Αν, πάλι, χάσουμε, δεν πειράζει. Περάσαμε καλά. Εξ ου και έλαμψε από λούσο, παγιέτα και ξανθή ανταύγεια ο αχανής χώρος του «Αθηνών Αρένα». Άναψαν τα χοντρά πούρα στα μπροστινά τραπέζια, έκανε και κοντινά η κάμερα να τα δει ο απανταχού Έλλην πολίτης που πληρώνει την ΕΡΤ και να χαρεί ότι συμμετέχει με τον οβολό του στην ενίσχυση της εγχώριας μιντιοβλαχομπαρόκ κουλτούρας και να νιώσει καλύτερα. Και η γιορτή ομολογουμένως ήταν αντάξια της σουσουδικής παράδοσης, που διαμόρφωσαν με πείσμονα προσπάθεια επί δύο δεκαετίες πρωινατζούδες και μεσημεριανούδες. Ήταν όλες εκεί, μηδέ της Μενεγάκη εξαιρουμένης. Χωρίς τις δυνάμεις άλλωστε του εγχώριου τηλεσουσουδισμού Γιουροβίζιον δεν θα ΄χαμε. Κακά τα ψέματα.\nΝα μην παραπονιόμαστε, λοιπόν. Γιουροβίζιον σημαίνει καρναβαλικό πανηγύρι, σημαίνει μεταμφίεση, γι΄ αυτό και ουδόλως ξένισε η βλαχομπαρόκ αισθητική της αίθουσας, η οποία «έδεσε» ιδανικά με τις καρναβαλικές μιμήσεις επί σκηνής από τις Μαγγίρες.\nΕιδικώς η στιγμή που βγήκαν με τα γυαλιστερά φρου-φρου και τις λαμέ παγιέτες για να σατιρίσουν υποτίθεται την κακογουστιά της δεκαετίας του ΄80, ευτυχώς απέφυγε η κάμερα να δείξει την αίθουσα, γιατί θα βλέπαμε πλήθος παρουσιών με αντίστοιχης αισθητικής συνολάκια. Αλλά ξεχάσαμε τον λόγο για τον οποίο στήθηκε ο γκλαμουροκαρνάβαλος. Την επιλογή του τραγουδιού με το οποίο θα πάει στη Μόσχα ο Σάκης. Το Μπενχουρικό πρόγραμμα που προηγήθηκε, τον σκίασε. Με καθαρό μυαλό ακόμη, επιμένουμε ότι ουδεμία εντύπωση μας έκανε, ούτε το «Τhis is our night» που επελέγη, ούτε και κανένα από τα άλλα δυο.\nΜας άρεσε ο Σάκης έτσι κι αλλιώς, αλλά περισσότερο όταν βγήκε στην αρχή με ωραιότατο μπλε Τ-shirt στο χρώμα των ματιών του και τραγούδησε δικά του σουξέ. Προσέξαμε επίσης ότι στην ερμηνεία τού «Τhis is our night» τα ΄δωσε όλα, ανασηκώνοντας με έμπειρα ανέμελη κίνηση το πουκάμισο, για να φανεί μόλις μια φέτα όλο υποσχέσεις από τους διάσημους κοιλιακούς. Καταλάβαμε μόνο ότι και αυτό το παιδί μεγάλωσε όταν ακούσαμε τη 16χρονη τραγουδίστρια της Κύπρου, να τον αποκαλεί «κύριο Σάκη Ρουβά»- κάποτε για τις συνομήλικές της ήταν μόνον ο «Σάκης».\nΗ Καλομοίρα δεν μεγάλωσε, κάνα δυο κιλάκια πήρε μόνο και είναι πιο χαριτωμένη, αλλά τη στένευε το σορτσάκι της και το τραβούσε προς τα κάτω χαριτωμένα καθώς μιλούσε στο μικρόφωνο με τις Μαγγίρες, μετά το νούμερό της. Μας άρεσε η χιπ χοπ διασκευή στο «Secret Combination» και αν πήγαινε έτσι στη Γιουροβίζιον πέρυσι θα ΄χαμε καλύτερη τύχη.\n...και στη Γιουροβίζιον κανέλα\nΌσο για τις Μαγγίρες, καλές, αλλά δεν είναι «Γιουροβίζιον», είναι επιθεώρηση. «Γιουροβίζιον» ήταν ο Καπουτζίδης, ήταν περισσότερο ο Φώτης και η Μαρία κι ας επικρίθηκαν τόσο. Οι Μαγγίρες καλές επαγγελματίες, μεν, αλλά για θεατρική σκηνή, για βαριετέ, όχι για την παιδιάστικη τρέλα της Γιουροβίζιον. Τους ξεφεύγει. Ούτε τα κείμενα με την υπογραφή Καπουτζίδη τις έσωσαν. Η «Γιουροβίζιον» είναι «πνεύμα», δεν είναι τεχνική.\nΤο σόου, παρόμοιο με παλαιότερα- τι άλλο να γίνει άλλωστε- είχε τα καθιερωμένα αφιερώματα στο γιουροβιζιονικό παρελθόν. Το χώρισε σε δεκαετίες και η ιστορική αναδρομή έδωσε την ευκαιρία να ακουστούν παλιά γιουροβιζιονικά σουξέ και να κάνουν πλήθος μεταμφιέσεις οι Μαγγίρες. Με την ευκαιρία θυμηθήκαμε στιγμές στιλιστικής αφασίας, οι οποίες όμως ανέδειξαν τη Γιουροβίζιον σε ξέφρενο, καρναβαλικό πανηγύρι. Βλέποντας αργότερα τις δηλώσεις των καλεσμένων- πανελτζούδων και πρωινομεσημεριανούδων μηδέ του Ψινάκη εξαιρουμένου- σιγουρευτήκαμε. Τουλάχιστον το καρναβαλικό το ΄χουμε.\nΟ Σάκης καθήλωσε τις γυναίκες στον ελληνικό τελικό της Γιουροβίζιον\nΑρκετοί ήταν οι τηλεθεατές που έστρεψαν, προχθές το βράδυ, τα βλέμματά τους στον Σάκη Ρουβά και στο σόου της ΕΡΤ. Ωστόσο, σύμφωνα με τα στοιχεία της τηλεθέασης, ο ελληνικός τελικός της Eurovision ήταν… γυναικεία υπόθεση, καθώς τα κοινά που διαμόρφωσαν το μεγαλύτερο μέρος του ποσοστού τηλεθέασης του τηλεοπτικού σόου ήταν τα γυναικεία.\nΤο πρόγραμμα της ΕΡΤ σημείωσε συνολικό μερίδιο τηλεθέασης 32,7%, ενώ τηλεθέαση μέσου λεπτού 13,4% και ήρθε τρίτο στο τοπ 10 της ημέρας. Κατά μέσο όρο παρακολούθησαν το τρίωρο σόου της ΕΡΤ 1.356.000 τηλεθεατές, αλλά η κορύφωση της τηλεθέασης σημειώθηκε τη στιγμή που ο Μίμης Πλέσσας ανακοίνωνε το αποτέλεσμα της βραδιάς. Εκείνη τη χρονική στιγμή το μερίδιο τηλεθέασης έφτασε το 51,2%.\nΩστόσο, τα νούμερα ήταν αρκετά πιο χαμηλά την πρώτη ώρα του σόου, καθώς απέναντί του, στο Mega, μεταδιδόταν η σειρά «Χαρά αγνοείται», η οποία σημείωσε τηλεθέαση μέσου λεπτού 13,8% και μερίδιο 27,8%.\nΌσον αφορά στα επιμέρους κοινά, οι γυναίκες ηλικίας 45-54 ετών ήταν αυτές που σημείωσαν το μεγαλύτερο ποσοστό τηλεθέασης μέσου λεπτού (22,4%). Ακολούθησαν οι γυναίκες ηλικίας 25-44 ετών (21,4%) και 15-24 ετών (16,3%).\nΑξίζει, τέλος, να σημειωθεί ότι, σύμφωνα με δηλώσεις των υπευθύνων της EBU, χθες σημειώθηκε ρεκόρ, αφού 15.000 άτομα από 66 χώρες παρακολούθησαν μέσω της διαδικτυακής αναμετάδοσης τον ελληνικό εθνικό Τελικό, κάτι το οποίο δεν έχει ξανασυμβεί.\nΜε την προσδοκία οι νύχτες του Μαΐου να είναι δικές του, ο Σάκης Ρουβάς ταξιδεύει στη Μόσχα για τον 54ο διαγωνισμό της Eurovision με το τραγούδι «This is our night».\nΟι στίχοι είναι των Craig Porteils και Cameron Gils - Webb και τη μουσική έχει γράψει ο Δημήτρης Κοντόπουλος. Το τηλεοπτικό κοινό της ΝΕΤ μαζί με την κριτική επιτροπή που απαρτιζόταν από τους Μίμη Πλέσσα, Δημήτρη Γόντικα, Αντώνη Ανδρικάκη, Ευαγγελία Πισκερά, Ολγα Παυλάτου, Γιώργο Κύβελο και Στέλλα Φλωρά χάρισαν στο ποπ τραγούδι το εισιτήριο για τον ημιτελικό της διοργάνωσης (14 Μαΐου).\nΟι αδελφές Μαγγίρα έκαναν, υπό τις οδηγίες του Φωκά Ευαγγελινού και σε κείμενα του Γιώργου Καπουντζίδη, ένα ταξίδι αναδρομής στον κόσμο της Eurovision από το 1956, όταν ο διαγωνισμός μεταδιδόταν από το ραδιόφωνο, έως και σήμερα. Επίσης ακούστηκαν οι φετινές συμμετοχές της Κύπρου, της Λευκορωσίας, της Μάλτας, του Μαυροβουνίου, της Τουρκίας και της Αγγλίας, ενώ η Καλομοίρα έκανε ένα δυναμικό come-back.\nΜε το τραγούδι «This is our night» θα εκπροσωπήσει ο Σάκης Ρουβάς τη χώρα μας στον 54ο Διαγωνισμό Τραγουδιού της Eurovision.\nΗ επιλογή έγινε μέσω ψηφοφορίας του κοινού και της κριτικής επιτροπής, κατά τη διάρκεια της εκδήλωσης που πραγματοποιήθηκε στη σκηνή του «Αθηνών Αρένα».\nΓια το εισιτήριο προς τη Μόσχα διαγωνίσθηκαν επίσης τα τραγούδια «Out of control» και «Right on time».\nΤη «σκυτάλη» στον Σάκη Ρουβά για τη φετινή Eurovision παρέδωσε η Καλομοίρα, η οποία στον περσινό διαγωνισμό της Eurovision κατέκτησε την τρίτη θέση.\nΗ βραδιά της ανάδειξης του ελληνικού τραγουδιού είχε ως θέμα την αναδρομή στα 30 χρόνια συμμετοχής της Ελλάδας στον Πανευρωπαϊκό Διαγωνισμό με κείμενα διά χειρός Γιώργου Καπουτζίδη που παρουσίασαν οι αδελφές Μαγγίρα.\nΤο νικητήριο τραγούδι επέλεξαν το κοινό (60%) και η κριτική επιτροπή (40%). Την κριτική επιτροπή αποτέλεσαν οι: Μίμης Πλέσσας, Αντώνης Ανδρικάκης, Δημήτρης Γόντικας, Ευαγγελία Πισκερά, Ολγα Παυλάτου, Γιώργος Κυβέλος και η Στέλλα Φλωρά.\nΣτην εκδήλωση της ανάδειξης του ελληνικού τραγουδιού εμφανίστηκαν και εκπρόσωποι αντίπαλων χωρών: η εκρηκτική Χαντισέ της Τουρκίας που φιγουράρει ως φαβορί, η μούσα του Αντριου Λόιντ Γουέμπερ, Τζέιντ, από την Αγγλία, η βετεράνος της Eurovision Κιάρα από τη Μάλτα, η Χριστίνα Μεταξά από την Κύπρο, ο Αντρέα Ντεμίροβιτς από το Μαυροβούνιο και ο Πετρ Ελφίμοβ από τη Λευκορωσία.\nΗ Ελλάδα θα συμμετάσχει στο δεύτερο ημιτελικό που θα διεξαχθεί στη ρωσική πρωτεύουσα στις 14 Μαΐου.\nΣε αυτόν εκτός της Ελλάδας θα συμμετέχουν οι: Σλοβενία, Δανία, Αζερμπαϊτζάν, Ολλανδία, Λετονία, Ουγγαρία, Σερβία, Νορβηγία, Ουκρανία, Λιθουανία, Πολωνία, Κροατία, Εσθονία, Μολδαβία, Κύπρος, Ιρλανδία, Σλοβακία και Αλβανία.\nΣτον πρώτο ημιτελικό που θα γίνει, δύο μέρες νωρίτερα, στις 12 Μαϊου κληρώθηκαν οι εξής χώρες: Βοσνία Ερζεγοβίνη, Σουηδία, Ισραήλ, Βέλγιο, Ανδόρα, Τσεχία, Μαυροβούνιο, Ισλανδία, Γεωργία, Βουλγαρία, Πορτογαλία, Ελβετία, Fyrom, Φινλανδία, Λευκορωσία, Τουρκία, Ρουμανία, Μάλτα και Αρμενία.\nΤα εννέα πρώτα τραγούδια από κάθε ημιτελικό θα προκύψουν από την τηλεψηφοφορία, ενώ ως δέκατο προκρίνεται το πρώτο στην ψηφοφορία των επιτροπών σε κάθε ημιτελικό.\nΟ Σάκης Ρουβάς στη Eurovision με το τραγούδι "This is our Night"\nΧθες το βράδυ κοινό και κριτική επιτροπή επέλεξαν το τραγούδι που θα εκπροσωπήσει την Ελλάδα στον 54ο διαγωνισμό Eurovision, που θα γίνει στη Μόσχα. Πρόκειται για το τραγούδι "This is our Night", με τον Σάκη Ρουβά.\nΗ εκδήλωση, την οποία παρουσίασαν οι αδελφές Μαγγίρα, έγινε στο "Αθηνών Αρένα".\nΟ Σάκης Ρουβάς ερμήνευσε τα τρία υποψήφια τραγούδια, όλα σε μουσική του Δημήτρη Κοντόπουλου, από τα οποία το κοινό με SMS (60%) και η επταμελής επιτροπή (40%) επέλεξαν το τρίτο.\nΤα τραγούδια ήταν τα:\nΣτίχοι: ΑΛΕΞΑΝΔΡΑ ΖΑΚΚΑ\nΣτίχοι: CRAIG PORTEILS και CAMERON GILES-WEBB\n• THIS IS OUR NIGHT\nΚαλεσμένοι στη λαμπερή βραδιά ήταν οι εκπρόσωποι της Κύπρου (Χριστίνα Μεταξά), της Λευκορωσίας (Petr Elfimov), της Μάλτας (Chiara), του Μαυροβουνίου(Andrea Demirovic), της Τουρκίας (Hadise), και της Αγγλίας (Jade), οι οποίοι ερμήνευσαν τα τραγούδια τους, ενώ στη σκηνή ανέβηκε και η περσινή εκπρόσωπός μας στη Καλομοίρα.\nΤέλος στην επταμελή κριτική επιτροπή ήταν οι:\n• Μίμης Πλέσσας : Συνθέτης - Πρόεδρος Επιτροπής\n• Δημήτρης Γόντικας : Γενικός Διευθυντής Τηλεόρασης ΕΡΤ\n• Αντώνης Ανδρικάκης: Στιχουργός - Γενικός Διευθυντής Ραδιοφωνίας ΕΡΤ\n• Ευαγγελία Πισκερά: Διευθύντρια Δημοσίων Σχέσεων ΕΡΤ\n• Όλγα Παυλάτου: Στέλεχος Δισκογραφίας\n• Γιώργος Κυβέλος: Παραγωγός Δίσκων\n• Στέλλα Φλωρά: Εκπρόσωπος Esctoday\n«This is our night» θα τραγουδήσει ο Σάκης Ρουβάς στο διαγωνισμό της Eurovision\nΜε το τραγούδι «This is our night» θα εκπροσωπήσει ο Σάκης Ρουβάς την Ελλάδα στον εφετινό διαγωνισμό της Eurovision, ο οποίος θα διεξαχθεί τον Μάιο στην Μόσχα, ελπίζοντας ότι εκείνη θα είναι η βραδιά του.\nΤο τραυγούδι αυτό υπερίσχυσε στη ψηφοφορία με τη συμμετοχή κοινού και της κριτικής επιτροπής, που διεξήχθη μετά την ολοκλήρωση του «ελληνικού τελικού» το βράδυ της Τετάρτης στο «Αθηνών Αρένα». Συνθέτης είναι ο Δημήτρης Κοντόπουλος και τους στίχους έχουν γράψει οι Craig Porteils και Cameron Giles-Webb.\nΚατά τη διάρκειας της βραδιάς, ο Σάκης Ρουβάς ερμήνευσε ακόμα δύο τραγούδια, επίσης σε μουσική του Δημήτρη Κοντόπουλου: το «Out Of Control» σε στίχους της Αλεξάνδρας Ζάκκα και το «Right On Time» σε στίχους των Craig Porteils και Cameron Giles-Webb.\nΣτην εκδήλωση ήταν καλεσμένοι οι εκπρόσωποι της Κύπρου (Χριστίνα Μεταξά), της Λευκορωσίας (Petr Elfimov), της Μάλτας (Chiara), του Μαυροβουνίου (Andrea Demirovic), της Τουρκίας (Hadise), και της Αγγλίας (Jade), οι οποίοι ερμήνευσαν τα τραγούδια που θα παρουσιάσουν στο διαγωνισμό της Eurovision.\nΣτη σκηνή ανέβηκε και η Καλομοίρα, που εκπροσώπησε πέρυσι τη χώρα μας κατακτώντας την τρίτη θέση.\nΠαρουσιάστριες της εκδήλωσης ήταν η Ματθίλδη και η Μπέτυ Μαγγίρα, ενώ τα σκηνικά ήταν του Ηλία Λεδάκη.\nΟ Φωκάς Ευαγγελινός επιμελήθηκε της σκηνοθεσίας και της χορογραφίας. Τις εμφανίσεις των Μπέτυς και Ματθίλδης Μαγγίρα επιμελήθηκε ο Γιώργος Σεγρεδάκης και τα κείμενα ήταν του Γιώργου Καπουτζίδη.\nΤην κριτική επιτροπή αποτέλεσαν οι: Μίμης Πλέσσας (Συνθέτης - Πρόεδρος Επιτροπής), Δημήτρης Γόντικας (Γενικός Διευθυντής Τηλεόρασης ΕΡΤ), Αντώνης Ανδρικάκης (Στιχουργός - Γενικός Διευθυντής Ραδιοφωνίας ΕΡΤ), Ευαγγελία Πισκερά (Διευθύντρια Δημοσίων Σχέσεων ΕΡΤ), Όλγα Παυλάτου (Στέλεχος Δισκογραφίας), Γιώργος Κυβέλος (Παραγωγός Δίσκων), Στέλλα Φλωρά (Εκπρόσωπος Esctoday).\nΟ Σάκης Ρουβάς θα συμμετάσχει στο δεύτερο ημιτελικό, ο οποίος θα διεξαχθεί στις 14 Μαΐου.\nΣε αυτόν εκτός από την Ελλάδα θα συμμετάσχουν και οι: Σλοβενία, Δανία, Αζερμπαϊτζάν, Ολλανδία, Λετονία, Ουγγαρία, Σερβία, Νορβηγία, Ουκρανία, Λιθουανία, Πολωνία, Κροατία, Εσθονία, Μολδαβία, Κύπρος, Ιρλανδία, Σλοβακία και Αλβανία.\nΣτον πρώτο ημιτελικό, ο οποίος θα διεξαχθεί στις 12 Μαΐου, θα διαγωνιστούν οι εξής χώρες: Βοσνία-Ερζεγοβίνη, Σουηδία, Ισραήλ, Βέλγιο, Ανδόρα, Τσεχία, Μαυροβούνιο, Ισλανδία, Γεωργία, Βουλγαρία, Πορτογαλία, Ελβετία, ΠΓΔΜ, Φινλανδία, Λευκορωσία, Τουρκία, Ρουμανία, Μάλτα, Αρμενία.\nΟι χώρες που περνάνε απευθείας στον τελικό είναι οι εξής: Ηνωμένο Βασίλειο, Γερμανία, Γαλλία, Ισπανία και η περυσινή νικήτρια, Ρωσία.\nΓιουροβίζιον: Φλας στην... αρένα, τα φαβορί και τα λουκούμια\nΛέτε να χορέψουμε... συρτάκι στην κόκκινη πλατεία; Στη Μόσχα, αδερφές μου, στη Μόσχα είναι όλα τα βλέμματα από την περασμένη εβδομάδα όπου κηρύχθηκε επισήμως η γιουροβιζιονιάδα 2009. Το δόγμα «σεμνά και ταπεινά» ακολουθούν φέτος οι υπεύθυνοι της ΕΡΤ και τα μέλη της ελληνικής αποστολής (το οποίο πού και πού ταράζεται από τις κραυγές που βγάζουν οι Ρουβίτσες), που κρατούν γενικώς χαμηλούς τους τόνους.\nΕτοιμα να κανιβαλίσουν είναι όμως και πάλι τα κανάλια και αφού το υπέρλαμπρο εθνικό μας άστρο βρίσκεται στο απυρόβλητο (Σάααακηηη), μας φταίνε ο Νορβηγός, η Τουρκάλα και το υπόλοιπο γιουροβιζιονολόι.\nΓια τα πρακτικά: Η 54η EUROVISION πραγματοποιείται φέτος στις 12, 14 και 16 Μαϊου στη Μόσχα. Πρόκειται για τριήμερο εορτασμό. Η Ελλάδα συμμετέχει στον ημιτελικό της 14ης Μαϊου και εμφανίζεται στη 13η θέση. Στον ίδιο ημιτελικό συμμετέχουν οι χώρες: Κροατία, Ιρλανδία, Λετονία, Σερβία, Πολωνία, Νορβηγία, Κύπρος, Σλοβακία, Δανία, Σλοβενία, Ουγγαρία, Αζερμπαϊτζάν, Λιθουανία, Μολδαβία, Αλβανία, Ουκρανία, Εσθονία, Ολλανδία. Δεν διαγωνίζονται αλλά ψηφίζουν στις 14 Μαϊου: η Ρωσία και η Γαλλία.\nΟπως πέρυσι, θα πραγματοποιηθούν τρεις διαγωνιστικές βραδιές, εκ των οποίων οι δύο θα είναι ημιτελικές και ο μεγάλος τελικός. Στους ημιτελικούς, η ψηφοφορία θα πραγματοποιηθεί με SMS και τηλεφωνήματα. Στον μεγάλο τελικό θα υπάρχει και εθνική κριτική επιτροπή από κάθε χώρα, η οποία θα συμμετέχει με κάποιο ποσοστό στην ψηφοφορία.\nΣύμφωνα με το κουπόνι του ΟΠΑΠ, η Ελλάδα είναι σίγουρα μία από τις χώρες που θα ξεπεράσει τον σκόπελο του ημιτελικού και θα βρεθεί εύκολα στον μεγάλο τελικό.\nΣυγκεκριμένα, η απόδοση που δίνει το στοιχηματικό κουπόνι στη χώρα μας για το «ποια χώρα θα είναι στην πρώτη τετράδα του τελικού» είναι 1,85, η δεύτερη καλύτερη απόδοση μετά τη Νορβηγία που ακολουθεί με 1,25. Υποψήφια για την τετράδα είναι και η Τουρκία με απόδοση 3, καθώς και το άουτσάιντερ Μάλτα με 5. Δεύτερη έρχεται η Ελλάδα και στο κουπόνι για τον νικητή του τελικού με απόδοση 7, ενώ πρώτη φιγουράρει ξανά η Νορβηγία με 2,70.\nΟ διαδικτυακός τόπος του βρετανικού γραφείου στοιχημάτων William Hill δίνει επίσης δεύτερη την Ελλάδα με απόδοση 7.00, πρώτη τη Νορβηγία με 2,75 και τρίτη την Τουρκία με 9.00. Ακολουθούν με απόδοση 15 η Ουκρανία και το Ηνωμένο Βασίλειο που φέτος, αν μη τι άλλο, δεν κινδυνεύει να πατώσει. Ωστόσο, στο europrediction poll του site oikotimes που πραγματοποιεί εικονική ψηφοφορία που ακολουθεί όμως τους κανόνες της βραδιάς του διαγωνισμού, πρώτη έρχεται η Ισπανία με 234 πόντους, δεύτερη η Νορβηγία που συγκέντρωσε 230 πόντους και τρίτη η Ελλάδα με 219. Πολύ συχνά το poll του site πέφτει πολύ κοντά στους πραγματικούς πόντους που συγκεντρώνουν οι χώρες.\nΣε ένα άλλο δημοψήφισμα των φανατικών της Γιουροβίζιον που ψηφίζουν όχι την προτίμησή τους αλλά αυτό που πιστεύουν πως θα βγει νικητής, όπως και στο παραπάνω η Ελλάδα έρχεται δεύτερη, ενώ πρώτη είναι η Εσθονία και τρίτη η Σουηδία. Σύμφωνα με τους παίκτες της Betfair στην κατηγορία Νικητής η Νορβηγία εμφανίζεται να είναι φαβορί με απόδοση 2,90, ενώ η Ελλάδα έχει απόδοση 8,00. Η Τουρκία είναι τρίτη στις προτιμήσεις των παικτών με απόδοση 10,50, ενώ η Βοσνία-Ερζεγοβίνη ανταλλάσσεται στο 18,00.\nΣτην κατηγορία Κορυφαία 4άδα η Ελλάδα έχει απόδοση 1,91 για να βρεθεί στις 4 πρώτες θέσεις, ενώ η Νορβηγία 1,33.\nΑξίζει να σημειωθεί ότι και πέρυσι οι παίκτες της Betfair είχαν προβλέψει απόλυτα τις 2 πρώτες θέσεις. Σύμφωνα με τον Richard Bloch, υπεύθυνο Τύπου της Betfair: «Η ελληνική συμμετοχή είναι από τις πιο ισχυρές στη δεύτερη θέση, μαζί με το φαβορί Νορβηγία και την Τουρκία, αλλά εντύπωση προκαλεί το γεγονός ότι η συμμετοχή του Ηνωμένου Βασιλείου είναι για πρώτη φορά έπειτα από χρόνια στην τέταρτη θέση των φαβορί».\nΑΠΟ ΤΟ ΘΗΣΕΙΟ ΩΣ ΤΗ ΜΟΣΧΑ\nΤην Παρασκευή από τις 7.30 μ.μ. δίπλα στο σταθμό του ΗΣΑΠ στο Θησείο η «Ανοιχτή Πόλη» διοργανώνει για τέταρτη συνεχόμενη χρονιά την Eurovisi-of, «μια γιορτή της μουσικής των πολιτισμών και όχι της κατανάλωσης» με τη συμμετοχή των Imam Baildi, Γ Κοντραφούρης Baby Trio κ.ά.\nΗ 16χρονη Χριστίνα Μεταξά με το τραγούδι Firefly που έγραψε ο αδερφός της Νικόλας (Χ Factor) εκπροσωπεί την Κύπρο. Μεγάλα κομμάτια πάγου είναι το σκηνικό που επέλεξε η κυπριακή αποστολή.\nΜόνο η Κιάρα (1998-2005) που εκπροσωπεί τη Μάλτα και ο Σάκης Ρουβάς είναι φέτος οι διαγωνιζόμενοι που δεν εμφανίζονται για πρώτη φορά.\nΓια πρώτη φορά ύστερα χρόνια (2001) δεν υπάρχει γενικό σλόγκαν. Φαίνεται πως οι Ρώσοι δεν βρήκαν καμία ατάκα για το φετινό κόνσπετ.\nΜε 100.000 κουτιά λουκούμια στολισμένα με τη φωτογραφία της, εφοδίασαν τη Χαντισέ στο Πρόμο τουρ της οι Τούρκοι που φιλοδοξούν φέτος με τη σέξι τραγουδίστρια να επαναλάβουν τον θρίαμβο της Σερτάμπ.\nΝούμερο ένα στα προγνωστικά της Eurovision φέτος δεν είναι ο Σάκης Ρουβάς, αλλά ο νεαρός Νορβηγός Alexander Rybak, γνωστός πλέον και ως ο σωσίας του «μάγου» Χάρι Πότερ.\nΜια λαμπερή βραδιά για την επιλογή τραγουδιού που θα εκπροσωπήσει τη χώρα μας στον 54ο Διαγωνισμό Τραγουδιού της Γιουροβίζιον υπόσχεται να πραγματοποιήσει η ΝΕΤ απόψε στις 10.00 μ.μ. Η είδηση όμως που κυκλοφόρησε χθες και σύμφωνα με την οποία ο Σάκης Ρουβάς κατέρρευσε στις πρόβες στο «Αθηνών Αρένα» και εισήχθη στο νοσοκομείο, θορύβησε τους πάντες για το εάν θα τιναχτεί στον αέρα ο ελληνικός τελικός.\nΟ λόγος όμως για τον οποίο εισήχθη στο νοσοκομείο ο Sakis, ήταν για να υποβληθεί σε προγραμματισμένες εξετάσεις και για να διαπιστωθεί η πορεία της υγείας του, αφού τον τελευταίο καιρό μια ίωση ταλαιπωρούσε τον τραγουδιστή. Αφού υποβλήθηκε σε εξετάσεις πήρε εξιτήριο και επέστρεψε στις πρόβες. Υπενθυμίζεται πως παρουσιάστριες της βραδιάς θα είναι οι αδελφές Μαγγίρα, ενώ τα σκηνικά είναι του Ηλία Λεδάκη. Ο Φωκάς Ευαγγελινός είναι υπεύθυνος για τη σκηνοθεσία και τη χορογραφία, ενώ η ιδέα και τα κείμενα είναι του γιουροφάν, Γιώργου Καπουτζίδη, που θα παρουσιάσει αναδρομή στον κόσμο της Γιουροβίζιον από το 1956 μέχρι σήμερα.\nΗμέρες... «Σέικ ιτ» θα ξαναζήσουμε από αύριο, μετά την επιλογή του τραγουδιού με το οποίο θα εκπροσωπήσει την Ελλάδα στη Γιουροβίζιον ο Σάκης Ρουβάς\nΤα τρία τραγούδια που διαγωνίζονται είναι το Out of Control, Right on Time και This is our night. Η επιλογή θα γίνει από το κοινό με SMS (60%) και από την επταμελή επιτροπή (40%), την οποία αποτελούν οι Μίμης Πλέσσας, Δημήτρης Γόντικας, Αντώνης Ανδρικάκης, Ευαγγελία Πισκερά, Ολγα Παυλάτου, Γιώργος Κύβελος και Στέλλα Φλώρα.\nΣτη σκηνή του «Αθηνών Αρένα» θα βρεθούν και τρία από τα φαβορί του διαγωνισμού. Η εκπρόσωπος της Τουρκίας Hadise, της Αγγλίας Jade και του Μαυροβουνίου Andrea Demirovic, όπου και θα ερμηνεύσουν τα τραγούδια τους. Επίσης οι εκπρόσωποι της Κύπρου Χριστίνα Μεταξά, της Λευκορωσίας Petr Elfimov και της Μάλτας Chiara είναι καλεσμένοι. Παρούσα θα δηλώσει τελικά και η Καλομοίρα, η περσινή μας συμμετοχή.\nΣτο Διαδίκτυο τα προγνωστικά για τον αποψινό τελικό έχουν πάρει φωτιά. Στο «έγκυρο» eurovisionbet.gr πρώτο με μεγάλη διαφορά έρχεται το This is our night των Κρεγκ Πορτέιλς και Κάμερον Γκιλς Βεμπ με 363 ψήφους έναντι 105 και 118 για Out of Control και Right on Time αντίστοιχα. Επίσης, σύμφωνα με δηλώσεις της Jade της Μεγάλης Βρετανίας, είναι πιθανό να εμφανιστεί μαζί της και ο Βέμπερ, συνθέτης του τραγουδιού, γεγονός που ενδυναμώνει ακόμα περισσότερο τη συμμετοχή τους.\nΕκτός από τη ΝΕΤ στις 10 μ.μ. τη βραδιά θα δείξει και το eurovision.ert.gr αλλά και το Mega Κύπρου, αντί του ΡΙΚ, γεγονός που επισκίασε τις σχέσεις ΕΡΤ και ΡΙΚ.\nΟι Έλληνες επιλέγουν το τραγούδι για τη Eurovision\nΣήμερα το βράδυ θα γίνει η επιλογή του τραγουδιού που θα εκπροσωπήσει την Ελλάδα στον 54ο διαγωνισμό τραγουδιού της Eurovision.\nΗ εκδήλωση θα αρχίσει στις 10 το βράδυ στο «Αθηνών Αρένα».\nΟ Σάκης Ρουβάς θα ερμηνεύσει τα τρία υποψήφια τραγούδια, από τα οποία το κοινό με SMS (60%) και η επταμελής επιτροπή (40%) θα επιλέξουν το τραγούδι που θα εκπροσωπήσει τη χώρα μας στη Μόσχα.\nΤα τραγούδια είναι τα :\nΣυνθέτης των τριών τραγουδιών είναι ο Δημήτρης Κοντόπουλος.\nΚαλεσμένοι στη λαμπερή βραδιά θα είναι ακόμη οι εκπρόσωποι της Κύπρου (Χριστίνα Μεταξά), της Λευκορωσίας (Petr Elfimov), της Μάλτας (Chiara), του Μαυροβουνίου(Andrea Demirovic), της Τουρκίας (Hadise), και της Αγγλίας (Jade), οι οποίοι θα ερμηνεύσουν τα τραγούδια τους.\nΤη βραδιά του ελληνικού τελικού θα παρουσιάσουν η Ματθίλδη και η Μπέτυ Μαγγίρα.\nΤην επταμελή κριτική επιτροπή αποτελούν οι:\n8STAR: Γιατί κάτι μου λέει ότι το σόου που θα παρουσιάσουν την Τετάρτη οι αδελφές Μαγγίρα για την επιλογή του τραγουδιού, με το οποίο θα μας εκπροσωπήσει ο Ρουβάς στη Eurovision, δεν θ' αρέσει στο εναλλακτικό κανάλι και θα το κράζει τουλάχιστον για μία εβδομάδα; Μάλλον θα «μιλάει» το κληρονομικό χάρισμα που διαθέτω...\nΣΟΦΙΑ ΑΛΙΜΠΕΡΤΗ: Με τα τραγούδια του Σάκη Ρουβά ασχολήθηκε και το «Καλομελέτα κι έρχεται». Υπάρχει κάποιο κανάλι που προμοτάρει τον τραγούδι της Τουρκίας με τη Χαντισέ. Είναι απαράδεκτα πράγματα αυτά. Οποιος το κάνει, είναι ανθέλληνας, απεφάνθη η τηλεπαρουσιάστρια-ηθοποιός. Πάλι καλά που δεν ζήτησε να καταδικαστούν με συνοπτικές διαδικασίες για εσχάτη προδοσία...\nΩς φαίνεται η σκληρή γιουροβιζιονική μάχη θα δοθεί μεταξύ κοιλιακών του Σάκη και γλουτιαίων της Τουρκάλας αντιπάλου ή θωρακικών της Ισπανίδας\nΔώστε Σάκη στον λαό. Επειδή οι καιροί είναι δύσκολοι και είναι αδύνατον να δώσει η κυβέρνηση οτιδήποτε άλλο. Εξ ου και έχουν πέσει οι κυβερνητικοί διοικούντες την ΕΡΤ με τα μούτρα να αναδείξουν ως απόλυτη γιουροβιζιονική εθνοφαντασίωση τον θρίαμβο του Σάκη Ρουβά, αν όχι με τη φωνή και το τραγούδι, τουλάχιστον με τους κοιλιακούς.\nΕιδικώς για το τελευταίο υπάρχει η αμέριστη υποστήριξη του Star, τα ρεπορτάζ του οποίου είναι απολύτως επικεντρωμένα στη στομαχική και κοιλιακή περιοχή του εν λόγω υπέρλαμπρου αοιδού. Για να μην είμαστε όμως άδικοι, κάνουν εξίσου αφιερώματα στη γλουτιαία περιοχή της Τουρκάλας γιουροβιζιονικής αντιπάλου μας.\nΣε αυτό το υψηλό επίπεδο θα δώσουμε την εαρινή μάχη ως έθνος, χαρούμενοι, διασκεδασμένοι και... ας πάει και το παλιάμπελο, η κρίση μπορεί να περιμένει. Προηγείται η ελπίδα «Σάκης». Άλλωστε, όσο πιο σκληρή είναι η καθημερινότητα τόσο πιο έντονες, φαραωνικής αισθητικής πρέπει να είναι οι διασκεδάσεις του λαού. Να ξεδίνει, να ξεχνιέται και κυρίως να επενδύει σε αναλώσιμους σταρ, να ικανοποιείται ή να απογοητεύεται με πρόσωπα μακράν του πολιτικού χώρου. Άλλο να περιμένεις από την κυβέρνησή σου ή έστω τους πολιτικούς να αρθούν στο ύψος των δύσκολων περιστάσεων της εποχής και να λάβουν αποφάσεις που θα προσφέρουν αίσθημα ασφάλειας και ελπίδας στον λαό και άλλο να επενδύουμε το εθνικό μας όνειρο για μια στιγμή χαράς, για μια στιγμή θριάμβου στον Σάκη (ή στην Καλομοίρα ή οπουδήποτε) και να χάσει. Οπότε έρχεται το Star, καθοδηγεί το εθνικό αίσθημα απογοήτευσης κανιβαλίζοντας κατά του ατυχήσαντος ή και το αντίθετο, χωρίς κανένα φραγμό και έτσι βρίσκουν ομαλή και ελεγχόμενη διέξοδο τα αισθήματα απογοήτευσης ή και απόλαυσης.\nΩς εκ τούτου, δεν έμεινε δευτερόλεπτο από τη συνέντευξη Τύπου που έδωσαν ο Σάκης και το ΕΡΤικό επιτελείο των Μαγγιρών συμπεριλαμβανομέ- νων, που να μη μεταδοθεί χιλιοσχο- λιασμένο, με ανάλυση που θα ζήλευαν οι ισχυροί του Νταβός για τις περί οικονομικής κρίσης θέσεις τους- αλλά αυτοί είναι δυσνόητοι και υπηρετούν σκοτεινά συμφέροντα, οπότε ας επιστρέψουμε εμείς στον φωτεινό Σάκη με τους ακόμη φωτεινότερους κοιλιακούς του.\nΣτο σενάριο «φάτε-μάτια-ψάρια-καικοιλια(κους)-περίδρομο» παίζει και η Πετρούλα, αλλά έχει ένα δικό της σόλο προς το παρόν, με το οποίο εμψυχώνει από την πλευρά της το έθνος. Για την ακρίβεια τους απανταχού χειροπράκτες γυμνασιόπαιδες και όσους μεσήλικους ουδέποτε ξεπέρασαν τη βασανιστική αυτή φάση της εφηβείας (ιδίως το αίσθημα απόρριψης και αδυναμίας που προκαλεί). Τέλος πάντων η Πετρούλα από τη μια, ο Σάκης από την άλλη δεν έχουμε τίποτε ούτε να ζηλέψουμε ούτε να φοβηθούμε ως έθνος σύγχρονο, με το βλέμμα στραμμένο στο μέλλον και το πνεύμα... (αυτό ας τ΄ αφήσουμε, έχει αναληφθεί στους ουρανούς και αφήνει στο πόδι του τον Μαλέλη, που γνωρίζει και από Πολ Ελιάρ και βάζει την Πετρούλα να απαγγέλλει στίχους του για να κάνει τα μούτρα των ξενέρωτων κιμά).\nΟ θρίαμβος της τιποτολογίας\nΓι΄ αυτό και απελευθερωμένοι θαυμάσαμε τον Σάκη-τουλαού να ερμηνεύει τα τρία διαγωνιζόμενα τραγούδια- εμάς σαν ένα μάς φάνηκαν, αλλά πού να το πούμε. Θαυμάσαμε και τους ειδικούς γιουροβιζιονιστές ρεπόρτερ να προσπαθούν να βγάλουν και από τη μύγα ξίγκι για να παραγεμίσουν αφιερώματα του τύπου «το παρασκήνιο της συνέντευξης του Σάκη» και να προβάλουν ακόμη και τα off air πλάνα, εκείνα που τραβάει η κάμερα όσο περιμένουν καλωδιωμένοι δημοσιογράφος και καλεσμένος και λένε βλακείες για να περάσει η ώρα μέχρι να «βγουν στον αέρα». Ο θρίαμβος της τιποτολογίας πασπαλισμένος με γυαλιστερή γιουροβιζιονόσκονη. Ένα δίμηνο θα το φάμε μπουρδολογώντας και μετά μπορούμε να κατέβουμε και στις κάλπες να ψηφίσουμε, χαλαροί και διασκεδασμένοι.\n«Ο κόσμος είναι αυτός που θα μας πει ποιο τραγούδι θα φέρει του χρόνου τη Γιουροβίζιον στην Αθήνα», (αυτό ακριβώς μας έλειπε), έλεγε και ξανάλεγε ο Σάκης Ρουβάς στη χθεσινή συνέντευξη Τύπου στο Χίλτον, όπου παρουσιάστηκαν τα τρία υποψήφια τραγούδια.\nΣε μια βραδιά που θα παρουσιάσουν οι αδελφές Μαγγίρα, η οποία θα μεταδοθεί ζωντανά από το «Αθηνών Αρένα» το βράδυ της επόμενης Τετάρτης, οι τηλεθεατές με τελεβόουτινγκ και η επιτροπή με την ψήφο της θα επιλέξουν εκείνο που θα ταξιδέψει στη Ρωσία.\nΑμέσως μετά την παρουσίαση των τριών τραγουδιών -που ακούστηκαν για πρώτη φορά καθώς φέτος δεν έγιναν οι καθιερωμένες διαρροές- ο Σάκης βρέθηκε στην πρώτη θέση των διαδικτυακών στοιχημάτων!\n«Εχω εμπιστοσύνη στο ένστικτο του κόσμου, ένας άνθρωπος μπορεί να κάνει λάθος. Ολοι μαζί δεν μπορούμε», απάντησε ο Σάκης στο γιατί δεν έγινε απευθείας ανάθεση τραγουδιού, μια και όλα είναι από τον ίδιο συνθέτη, τον Δημήτρη Κοντόπουλο, που υπογράφει και τις πρόσφατες επιτυχίες του τραγουδιστή.\nΕτσι, οι τηλεθεατές καλούνται να επιλέξουν ανάμεσα σε ένα ποπ τραγούδι, το «Οut of control», που πάει πολύ στον Sakis, το «Right on time», μία ερωτική μπαλάντα τύπου Τζέιμς Μπλαν, και ένα τραγούδι που κέρδισε τα περισσότερα χειροκροτήματα των παρευρισκομένων, με τον αβανταδόρικο τίτλο «Τhis is our night».\nΜετά τις 18 Φεβρουαρίου θα ανακοινωθούν οι χώρες τις οποίες θα επισκεφθεί ο Σάκης Ρουβάς στο πρόμο-τουρ, ενώ τη βραδιά του... εθνικού τελικού στη σκηνή θα τραγουδήσουν οι υποψήφιοι της Κύπρου, του Μαυροβουνίου, της Λευκορωσίας και της Μάλτας.\nΟ Τζώνη Καλημέρης τόνισε χθες πως έχει πάρει το θέμα Γιουροβίζιον «σοβαρά» και μαζί με τους υπόλοιπους συντελεστές της γιουρο-πανήγυρης έδωσαν το σύνθημα «να αρχίσουν τα όργανα».\n«Γιατί έπρεπε να βρούμε στιχουργούς από άλλη... υφήλιο;» ερωτήθηκε ο συνθέτης από δημοσιογράφο του Star, επειδή οι στιχουργοί των δύο κομματιών είναι όχι εξωγήινοι, αλλά... Αυστραλοί.\nΕκτενή αποσπάσματα της συνέντευξης Τύπου μεταδόθηκαν από σχεδόν όλες τις εκπομπές, ενώ «τώρα αρχίζουν τα δύσκολα» καθώς τις επόμενες εβδομάδες οι τηλεθεατές θα «χορεύουν» σε ρυθμούς Γιουροβίζιον. Ηδη στο ρινγκ μπήκε με επιθετικά σχόλια και τίτλους πρώτο το «νεανικό δελτίο».\nΣε ελεύθερη μετάφραση, κάποια ενδεικτικά αποσπάσματα από τα τρία υποψήφια τραγούδια.\nOut of control (Εκτός ελέγχου)\nΓίνομαι τόσο τρελός, γίνομαι\nΗ καρδιά μου έχει πάρει φωτιά, καίγομαι\nΑπόψε είναι η νύχτα που θα μπορέσω να πετάξω ψηλότερα\nRight on time (Πάνω στην ώρα)\nΨάχνω, αλλά δεν είναι κανείς τριγύρω\nΚοιτάζω στα μάτια σου και με βρίσκω\nΓι αυτό σε παρακαλώ κράτα με για ένα λεπτό\nΟ χρόνος θα σου δείξει\nΚοιτάζω στα μάτια σου\nThis is our night (Αυτή είναι η βραδιά μας)\nΑυτή είναι η βραδιά μας, πέτα, στην κορυφή μωρό μου\nΝαι μπορούμε να το κάνουμε, κάτσε περίμενε και θα δεις\nΑυτή είναι η βραδιά μας, ώρα, για μια αλλαγή μωρό μου\nΠέτα όλα τα παλιά, κοντοστάσου και ελευθερώσου\nΑυτή είναι η βραδιά μας\n«Out of control», «Right on time», «This is our night» είναι οι τίτλοι των τραγουδιών που ο Σάκης Ρουβάς και η ΕΡΤ επέλεξαν για να διαγωνιστούν στον ελληνικό τελικό της Eurovision, στις 18 Φεβρουαρίου (ΝΕΤ,22.00).\nΤη βραδιά που οι τηλεθεατές και η κριτική επιτροπή θα επιλέξουν ποιο τραγούδι θέλουν να εκπροσωπήσει τη χώρα μας στον 54ο Διαγωνισμό της Eurovision, που θα γίνει τον Μάιο (16/5) στο Olympiyski Indoor Arena της Μόσχας.\nΚαι τα τρία τραγούδια είναι σε σύνθεση του Δημήτρη Κοντόπουλου, ενώ τους στίχους του πρώτου τραγουδιού έγραψε η Αλεξάνδρα Ζάκκα και των υπολοίπων οι Αυστραλοί Craig Porteils και Cameron Giles-Webb.\nΤον ελληνικό τελικό του μουσικού διαγωνισμού θα παρουσιάσουν οι αδελφές Μαγγίρα, ενώ ο Φωκάς Ευαγγελινός θα είναι υπεύθυνος για τη χορογραφία και τη σκηνοθεσία της βραδιάς. Τα κείμενα είναι του Γιώργου Καπουτζίδη και όπως κάθε χρόνο έτσι και φέτος το σόου θα παρουσιάζει την ιστορία της Eurovision.\nΗ Ελλάδα θα διαγωνιστεί στον δεύτερο ημιτελικό που θα γίνει στις 14 Μαΐου και αν αρέσει στον κόσμο, το τραγούδι θα περάσει στον τελικό έπειτα από ψηφοφορία. Στις 16 Μαΐου θα διαγωνιστούν 25 χώρες στο σύνολο: 10 χώρες από κάθε ημιτελικό, το γκρουπ των τεσσάρων ισχυρών (Γαλλία, Γερμανία, Ισπανία, Μεγάλη Βρετανία) και η διοργανώτρια χώρα (Ρωσία). Οσον αφορά τη σειρά που θα εμφανιστεί ο Σάκης Ρουβάς στον ημιτελικό και τον τελικό θα καθοριστεί έπειτα από κλήρωση.\nΦέτος το νικητήριο τραγούδι της Eurovision θα επιλεγεί από μια πενταμελή επιτροπή κάθε χώρας (50%) και από την ψηφοφορία του κοινού (50%). Αυτό όμως δεν θα ισχύσει στους δύο ημιτελικούς, αφού ο κόσμος θα έχει τον πρώτο και τον τελευταίο λόγο.\nΗ υπεύθυνη διεθνών σχέσεων της ΕΡΤ Φωτεινή Γιαννουλάτου εξήγησε ότι η προπώληση των εισιτηρίων θα ξεκινήσει μέσω Ιντερνετ το δεύτερο δεκαπενθήμερο του Φεβρουαρίου και οι τιμές θα κυμανθούν από 20 εώς 650 ευρώ.\nΟχι, τα τραγούδια του Σάκη δεν θα μεταφέρουν τα ελληνικά ηχοχρώματα στα πέρατα της Γης. «Aυτό το έκαναν ο Μίκης Θεοδωράκης και ο Μάνος Χατζιδάκις». Ο στόχος εδώ είναι άλλος. «Να έρθει η επόμενη Eurovision στην Αθήνα». Αποσαφηνίζοντας τη δική του μουσική αποστολή, ο Σάκης Ρουβάς έβαλε χθες τον πήχυ στο… χρυσό.\nΤρία αμιγώς αγγλόφωνα τραγούδια με σύγχρονο μπιτ και απολύτως τίποτα ελληνικό -περισσότερα ελληνικά στοιχεία έχει η υποψηφιότητα του… Αντριου Λόιντ Γουέμπερ- καλούνται με ξένα όπλα να φέρουν εις πέρας τον «εθνικό στόχο». Ευχάριστο ποπ το «Out of control», δυναμική μπαλάντα το «Right on time» και επιβλητικό dance το «This is our night», που κέρδισε και το πιο ηχηρό χειροκρότημα μέσα στην αίθουσα αθηναϊκού ξενοδοχείου όπου έγιναν τα αποκαλυπτήρια των υποψήφιων τραγουδιών. Ενθουσιασμένος και σίγουρος για τον εαυτό του, ο Σάκης Ρουβάς αρνήθηκε ότι το 2004 πήγε καλά μόνο λόγω της… τούμπας και του σκισμένου t-shirt, υπερασπίστηκε το slow τραγούδι υπενθυμίζοντας τον περυσινό νικητή Ντίμα Μπιλάν και υποσχέθηκε να κάνει «τα πάντα» για την πρωτιά. «Είναι η μόνη μου σκέψη πριν κοιμηθώ. Ο κόσμος τώρα θα μας πει ποιο θα είναι το τραγούδι που θα φέρει το Διαγωνισμό στην Αθήνα». Χαμηλότερους τόνους κράτησε ο Τζώνη Καλημέρης, που τόνισε πως η είσοδος των κριτικών επιτροπών στον τελικό της Eurovision αλλάζει φέτος τα δεδομένα. «Πλέον παίζει ρόλο εξίσου η μελωδία με την εμφάνιση», δήλωσε.\nΟσο για την επιλογή των μέχρι χθες άγνωστων στιχουργών Αλεξάνδρας Ζάκκα, Κρεγκ Πορτέιλς και Κάμερον Τζιλ-Γουέμπ, ο συνθέτης Δημήτρης Κοντόπουλος διευκρίνισε πως η μουσική εστάλη σε πολλούς επαγγελματίες εντός και εκτός Ελλάδος και στο τέλος επελέγησαν οι πιο ταιριαστοί στίχοι. Την προσεχή Τετάρτη, το τηλεοπτικό κοινό σε ποσοστό 60% και η κριτική επιτροπή σε ποσοστό 40% θα επιλέξουν το τραγούδι που θα βγάλει… visa για τη Μόσχα αλλά και θα έχει την τύχη να προβληθεί μέσω των αεροσκαφών των Ολυμπιακών Αερογραμμών, που είναι χορηγός της ελληνικής συμμετοχής.\nΤην άλλη Τετάρτη, 18 Φεβρουαρίου, θα γίνει η επιλογή του τραγουδιού, που θα εκπροσωπήσει την Ελλάδα στον 54ο διαγωνισμό της Eurovision, στη Μόσχα.\nΣτη συνέντευξη Τύπου της ΕΤ, έγινε παρουσίαση των τριών υποψηφίων τραγουδιών, με συνθέτη το Δημήτρη Κοντόπουλο και ερμηνευτή το Σάκη Ρουβά.\nΠρόκειται για το «Out of Control» σε στίχους Αλεξάνδρας Ζάκκα, «Right on Time» και «This is our night» σε στίχους Craig Porteils και Cameron Giles-Webb.\nΌπως ανέφερε ο χορογράφος Φωκάς Ευαγγελινός, στη βραδιά του ελληνικού τελικού, που θα γίνει στο «Αθηνών Αρένα», στις 10 μμ, και θα μεταδοθεί ζωντανά από τη ΝΕΤ με παρουσιάστριες τις αδερφές Μαγγίρα, Μπέτυ και Ματθίλδη, θα γίνει μια μουσική αναδρομή από το 1956 έως σήμερα και τα τρία τραγούδια θα πλαισιωθούν με όμορφη εικόνα, ενώ η ιδέα και τα κείμενα θα είναι του Γιώρογυ Καπουτζίδη.\nΣτην ίδια βραδιά θα προσκληθούν να συμμετάσχουν και οι υποψήφιοι στο διαγωνισμό Γιουροβίζιον από την Κύπρο, το Μαυροβούνιο, τη Λευκωρωσία και ίσως τη Μάλτα.\nΗ Φωτεινή Γιανουλάτου από την ΕΡΤ αναφέρθηκε σε ορισμένα στοιχεία σχετικά με τον 54ο διαγωνισμό της Γιουροβίζιον, που θα γίνει στη Μόσχα. Ειδικότερα, είπε ότι η Ελλάδα κληρώθηκε να συμμετάσχει στο δεύτερο ημιτελικό, στον οποίο παίρνουν μέρος δεκαεννέα χώρες, εκ των οποίων θα προκριθούν οι δέκα.\nΤο νεότερο στοιχείο σε αυτό το διαγωνισμό είναι ότι η επιλογή του τραγουδιού, που θα κερδίσει, θα γίνει κατά 50% από το κοινό και κατά 50% από τις εθνικές κριτικές επιτροπές, οι οποίες από οκταμελείς γίνονται πλέον πενταμελείς.\nΩς τις 10 Απριλίου θα πρέπει να γίνει η διαπίστευση και το δεύτερο δεκαπενθήμερο του Φεβρουαρίου θα ξεκινήσει η πώληση των εισιτηρίων, μέσω Ίντερνετ. Οι τιμές θα κυμανθούν από 20 έως 650 ευρώ.\nΑπό την πλευρά του, ο Τζόνι Καλημέρης διευκρίνισε ότι η επιτροπή που θα ψηφίσει για το ποιο τελικά τραγούδι, από τα τρία υποψήφια, θα συμμετάσχει στο διαγωνισμό της Γιουροβίζιον, θα ανακοινωθεί την ίδια μέρα, δηλαδή στις 18 Φεβρουαρίου και πρόσθεσε ότι θα υπάρξει ένα έντονο στη συνέχεια promotour με υποστήριξη από τον ΕΟΤ, από το δήμο της Αθήνας και βεβαίως, από την ΕΡΤ.\nΕπίσης ανέφερε, ότι χορηγοί είναι ο ΟΤΕ, η Trident, ο ΕΟΤ, ο δήμος της Αθήνας και οι Ολυμπιακές Αερογραμμές.\nΤέλος, ο Σάκης Ρουβάς, υπογράμμισε ότι στόχος του θα είναι να καταβάλει την καλύτερη δυνατή προσπάθεια, ώστε ο επόμενος διαγωνισμός της Γιουροβίζιον να γίνει στην Ελλάδα.\nΣφραγίστηκε χθες στις έντεκα το πρωί, με απόφαση της δημαρχιακής επιτροπής του Δήμου Αθηναίων, το νυχτερινό κέντρο διασκέδασης «Starz» στου Ψυρρή, όπου εμφανιζόταν ο Σάκης Ρουβάς με τις αδελφές Μαγγίρα, ύστερα από μηνυτήρια αναφορά της Διεύθυνσης Προστασίας Καταναλωτή της Νομαρχίας Αθηνών, κατόπιν ελέγχου που διενήργησε.\nΣύμφωνα με ανακοίνωση της νομαρχίας, την ώρα του νυχτερινού ελέγχου, που έγινε στο κατάστημα στις 24 Ιανουαρίου, ο αριθμός των πελατών ήταν 300-350 άτομα, ενώ η άδεια λειτουργίας του ορίζει τον αριθμό στα 190. Επίσης, μεταξύ άλλων, αναφέρεται ότι το κατάστημα έχει προβεί στην κατασκευή εξωστών σε τρία επίπεδα και ένα υπόγειο, ενώ η άδεια αναφέρει χρήση μόνον ισογείου.\n«Ο Δήμος Αθηναίων, ως όφειλε, μόλις πήρε τα σχετικά έγγραφα από τη Νομαρχία Αθηνών, ενήργησε άμεσα, κάνοντας ό,τι έπρεπε να κάνει. Από εδώ και πέρα εάν ο ιδιοκτήτης του κέντρου διασκέδασης προσφύγει στα δικαστήρια και πάρει κάποια αναστολή, πιθανόν να μπορέσει να το ξανανοίξει» τόνισε στην «Α», ο αντιδήμαρχος Αθηναίων καταστημάτων και ασφάλειας της πόλης Ανδρέας Παπαδάκης, εξηγώντας ότι η επαναλειτουργία ή όχι του κέντρου είναι θέμα δικαιοσύνης.\nΠαρούσα θα δηλώσει τελικά η Καλομοίρα στον ελληνικό τελικό της Eurovision, στις 18 Φεβρουαρίου, στο Αθηνών Αρένα. Παρά τα όσα ακούστηκαν ότι δε θα συμμετάσχει στο σόου της ΕΡΤ, η περσινή εκπρόσωπός μας στο μουσικό διαγωνισμό θα βρίσκεται εκεί για να μας παρουσιάσει δύο τραγούδια επί σκηνής. Το ένα εξ αυτών είναι βέβαια το «My secret combination», το οποίο ήρθε τρίτο στην περσινή Eurovision, ενώ το δεύτερο τραγούδι που θα ερμηνεύσει θα είναι, πιθανότατα, από τον καινούριο της δίσκο.\nΟ πρωταγωνιστής της βραδιάς, όμως, θα είναι ο Σάκης Ρουβάς, ο οποίος θα παρουσιάσει τα τρία διαγωνιζόμενα τραγούδια, που θα καλύπτουν όλα τα γούστα, αφού πρόκειται για μια μελωδική και μια ρυθμική μπαλάντα και ένα χορευτικό, όλα σε μουσική του Δημήτρη Κοντόπουλου. Πρόκειται για τα «Out of control», σε στίχους Αλεξάνδρας Ζάκκα και «Right of time» και «This is our night», σε στίχους Craig Porteils και Cameron Giles-Webb.\nΗ Αλεξάνδρα Ζάκκα είναι νεοεμφανιζόμενη στιχουργός, ενώ οι Craig Porteils και Cameron Giles-Webb είναι Αυστραλοί με ελληνικές ρίζες, οι οποίοι έχουν συνεργαστεί με σημαντικούς καλλιτέχνες του εξωτερικού, όπως οι «Guns n Roses» και ο Billy Idol. Οι στίχοι και των τριών τραγουδιών θα είναι εξολοκλήρου στα αγγλικά.\nΣτο σόου της επιλογής του τραγουδιού θα εμφανιστούν και εκπρόσωποι της Eurovision άλλων χωρών. Μέσα στα ονόματα, που έχουν «κλείσει», είναι η Χριστίνα Μεταξά από την Κύπρο, η Adrea Demirovic από το Μαυροβούνιο και ο Petr Elfimov από τη Λευκορωσία.\nΤην παρουσίαση της βραδιάς έχουν αναλάβει οι αδελφές Μαγγίρα, Μπέτυ και Ματθίλδη, ενώ την καλλιτεχνική επιμέλεια έχει ο Φωκάς Ευαγγελινός.\nΑπειλή λουκέτου στο κέντρο όπου εμφανίζεται ο Ρουβάς\nΜε λουκέτο απειλείται το νυχτερινό κέντρο στο οποίο εμφανίζεται ο Σάκης Ρουβάς. Σε έλεγχο που έκαναν οι υπηρεσίες της Νομαρχίας Αθηνών εντόπισαν σωρεία πολεοδομικών και υγειονομικών παραβάσεων με αποτέλεσμα να υποβληθούν μηνύσεις κατά του ιδιοκτήτη του κέντρου, ενώ έγινε ενημέρωση στο Δήμο Αθηναίων και στο Αστυνομικό Τμήμα της περιοχής για τα περαιτέρω, δηλαδή το κλείσιμο του κέντρου.\nΣύμφωνα με το πόρισμα του ελέγχου, στο κέντρο, που λειτουργεί στην πλατεία Αγίων Ασωμάτων 1 στου Ψυρρή, έχουν κατασκευαστεί αυθαίρετα εξώστες σε τρία επίπεδα όταν η άδεια αναφέρει μόνο ισόγειο. Ταυτόχρονα η άδεια λειτουργίας ορίζει 190 άτομα ως πελάτες, ενώ ο αριθμός τους την ημέρα που έγινε η «έφοδος» ήταν 300 - 350 άτομα. Επιπλέον, εντοπίστηκαν ακάλυπτα δοχεία απορριμμάτων και πάγου, βρόμικα με καθαρά ποτήρια στοιβαγμένα στο πάτωμα και τέσσερις υπάλληλοι δεν επέδειξαν βιβλιάρια υγείας.\nΜπορεί να ακούσαμε ότι ο Σάκης Ρουβάς ήταν άρρωστος, ότι είχε βραχνιάσει, ότι αρρώστησε η κόρη του και πολλά άλλα σενάρια, αλλά φαίνεται ότι η αλήθεια είναι άλλη. Σύμφωνα με όσα διαβάσαμε, ο χώρος όπου εμφανίζονται ο Σάκης και οι αδερφές Μπέτυ και Ματθίλδη Μαγγίρα, στην πλατεία Ασωμάτων έκλεισε κακήν κακώς, μετά από έφοδο του υγειονομικού.\nΤο υγειονομικό βρήκε παραβάσεις, το μαγαζί έκλεισε, και τώρα τρέχουν και δε φτάνουν να το ξανανοίξουν γιατί μαγαζί κλειστό σίγουρα σημαίνει λεφτά όχι στην τσέπη, ε? Και μάλιστα ένα μαγαζί τέτοιο που το μπουκάλι κοστίζει γύρω στα 250 ευρώ όταν αλλού έχει περίπου 150 με 200. #\nΤελικά, όλα πληρώνονται... η ταλαιπωρία της κάθε ρουβίτσας όμως που ταξίδεψε στην Αθήνα για να δει τον Σάκις πώς ξεπληρώνεται?\nΤρέχει και δεν φτάνει τον φετινό χειμώνα ο Σάκης Ρουβάς: τηλεόραση, Γιουροβίζιον για δεύτερη φορά, ζωντανές εμφανίσεις... Μέσα σε όλα αυτά βρήκε τον χρόνο να ετοιμάσει και καινούργια δισκογραφική δουλειά.\nΤο νέο άλμπουμ του τραγουδιστή περιλαμβάνει δέκα τραγούδια. Τη δουλειά υπογράφει συνθετικά ο Δημήτρης Κοντόπουλος, εκτός από ένα κομμάτι που είναι σε μουσική του Sanny. Πρόκειται για ένα ποπ άλμπουμ, με έντονα χορευτικά κομμάτια αλλά και τρυφερές μπαλάντες.\nΤο χορευτικό τραγούδι «Και σε θέλω», που αποτέλεσε τον προπομπό του άλμπουμ, συνεχίζει να ακούγεται πολύ, ενώ από τις καλές στιγμές του CD είναι και το χαρούμενο και αισιόδοξο « Χαμογέλα». Το «Ηρθες» είναι μια αγαπησιάρικη μπαλάντα.\nΣε γενικές γραμμές είναι ένα άλμπουμ με κομμάτια που ταιριάζουν στο μουσικό ύφος του Σάκη Ρουβά. Εντάξει, δεν θα ακούσετε σε αυτό τις... τραγουδάρες. Θα ακούσετε όμως κομμάτια με ρυθμό, που θα σας φτιάξουν τη διάθεση και θα σας κάνουν να κουνήσετε τα πόδια σας κάτω από το τραπέζι.\n* Ερμηνευτής: Σάκης Ρουβάς\n* Συνθέτες: Δ. Κοντόπουλος, Sanny X.\n* Στιχουργοί: Β. Γεροθόδωρου, Ν. Γρίτσης, Γ. Δόξας, Β. Κωνσταντινίδης, Π. Κωνσταντίνου, Θ. Παπανικολάου, Γ. Ρεντούμης.\n* Εταιρεία: «Μinos - Εmi».\n* Ενδεικτική τιμή: 18 ευρώ.\nΕνώνονται και πάλι οι δρόμοι της Ελλάδας με την Κύπρο στο διαγωνισμό της Eurovision μετά την κλήρωση για την κατάταξη των χωρών που πραγματοποιήθηκε την Παρασκευή. Διατηρώντας το… γούρι της Κωνσταντινούπολης, ο Σάκης Ρουβάς θα εμφανιστεί στο δεύτερο ημιτελικό που θα διεξαχθεί στις 14 Μαΐου στη Μόσχα, μαζί με 17 ακόμα χώρες. Οι πρώτες δέκα με την υψηλότερη βαθμολογία θα πάρουν το εισιτήριο για τον τελικό.\nΕυνοϊκή για την ελληνική αποστολή χαρακτηρίζεται η κλήρωση καθώς φέρνει τους «φίλους» κοντά και βάζει τους «εχθρούς» χώρια. Την ίδια βραδιά θα διαγωνιστεί το τραγούδι της Κύπρου, ενώ, αντιθέτως, αποφεύγεται η μονομαχία με τη «δυνατή» φέτος Τουρκία θα εμφανιστεί στον πρώτο ημιτελικό. Ηδη κάποια site προεξοφλούν την πρόκριση του Σάκη στον τελικό. Η διχοτόμηση των χωρών αποκτά ιδιαίτερη σημασία, καθώς κάθε κράτος έχει δικαίωμα ψήφου μόνο στον ημιτελικό στον οποίον διαγωνίζεται. Ετσι, μαζί με την Ελλάδα, θα εμφανιστούν οι Σλοβενία, Δανία, Αζερμπαϊτζάν, Ολλανδία, Λετονία, Ουγγαρία, Σερβία, Νορβηγία, Ουκρανία, Λιθουανία, Πολωνία, Κροατία, Εσθονία, Μολδαβία, Κύπρος, Ιρλανδία, Σλοβακία και Αλβανία, ενώ δικαίωμα ψήφου θα έχουν επίσης η διοργανώτρια Ρωσία αλλά και η Γαλλία.\nΔυναμικά, όμως, μπαίνουν φέτος στο παιχνίδι και οι χώρες που πάνε απευθείας στον τελικό. Ο Αντριου Λόιντ Γουέμπερ συνθέτει για την Αγγλία την μπαλάντα «My time» και η Πατρίσια Κάας τραγουδά για τη Γαλλία. Το Σάββατο, σε τάλεντ σόου ειδικά για τη Eurovision οι Βρετανοί τηλεθεατές έδωσαν εισιτήριο για τη Μόσχα στην τραγουδίστρια Jade Ewen. Παράλληλα, η γαλλική κρατική τηλεόραση επιβεβαίωσε ότι η Πατρίσια Κάας δέχθηκε να εκπροσωπήσει τη χώρα στη Eurovision. Το τραγούδι της θα «αποκαλυφθεί» στις 9 Φεβρουαρίου.


Ο Light και ο Snik, μετά από ώριμη σκέψη, θα λύσουν τις διαφορές τους στο ρινγκ\nΟι δύο τράπερ, αφού εξάντλησαν κάθε άλλη δυνατότητα ειρηνικής (ή όχι) επίλυσης των διαφορών τους, αποφάσισαν να φορέσουν τα γάντια της πυγμαχίας.\nΗ κόντρα μεταξύ του Light και του Snik, μάλλον θα λυθεί στο ρινγκ και σε κανονικό αγώνα πυγμαχίας. Αφού εξάντλησαν κάθε άλλη δυνατότητα ειρηνικής (ή όχι) επίλυσης των διαφορών τους, αποφάσισαν να φορέσουν γάντια και να παλέψουν σώμα με σώμα.\nΟι δυο τους, σύμφωνα με τις αναρτήσεις που είχαν κάνει στο Instagram, αρχικά είχαν δώσει ραντεβού (σε κάποια αλάνα μάλλον) για να λύσουν τις διαφορές τους, όμως ο Snik «έκανε την κότα» και δεν πήγε, λέγοντας ότι ο Light είχε πάει με 15 άτομα. Έπειτα, ο Light κάλεσε τον Snik να χτυπηθούν στο ρινγκ.\nΟ Snik άργησε λίγο να απαντήσει, αλλά όταν το έκανε, αποδέχτηκε την πρόσκληση, προτείνοντας μάλιστα να κοπεί εισιτήριο και το 50% των εσόδων να διατεθεί σε φιλανθρωπικό σκοπό.\n«Αρχικά να πω ένα συγνώμη επειδή μας ακολουθούνε και μικρά παιδιά για όλο αυτό το clown fiesta που έγινε εχθές στο Instagram. Σίγουρα δεν θέλω να προμοτάρω τη βία μέσω του Instagram μου, αλλά και μερικές φορές η υπομονή έχει τα όριά της. Τώρα για σένα LIGHT, πάμε anytime να βάλουμε γάντια, κανονικά με εισιτήριο να βγάλεις και εσύ τα λεφτά σου αφού έχει βαρέσει η ανεργία κόκκινο και να συμφωνήσουμε και το 50% από τα έσοδα να πάει σε κάποιο φιλανθρωπικό σκοπό για να βγει και κάτι καλό από όλο αυτό», είπε ο Snik που τουλάχιστον αναγνωρίζει ότι πρόκειται περί clown fiesta.\nΗ απάντηση από τον Light, δεν άργησε να έρθει: «Λοιπόν δέχτηκες να το κάνουμε στο ρινγκ, πολύ ωραία. Εμένα αυτό είναι το ψωμοτύρι μου να ξέρεις. Γιατί εκεί που θα σε έδερνα μπροστά σε 20 άτομα και θα με έβλεπαν μόνο 20 άτομα να σου σπάω τα δόντια, τώρα θα με δει όλη η Ελλάδα. Αλλά μην ξεκινήσεις, ‘να υπογράψουμε συμβόλαια να μην βγει κανένας νοκ άουτ και γίνει ρεζίλι’... Ρεζίλι έχει γίνει ήδη και θα σε κάνω επί 100. Θες το ρινγκ; Θα μαζεύεις τα δόντια σου».\nΥπό την αιγίδα του ΣΕΠ\nΠολλές φορές οι κόντρες μεταξύ διάφορων (τ)ράπερ τόσο στην Ελλάδα, όσο και στο εξωτερικό, γίνονται για λόγους προμόσιον, προκειμένου να διαφημίζουν τη δουλειά ή το άλμπουμ τους οπότε δεν ξέρουμε αν κάτι τέτοιο ισχύει και στην εν λόγω περίπτωση. Βέβαια, η κόντρα των δύο, απ' ό,τι φαίνεται, δεν είναι καινούργια, αλλά χρονολογείται.\nΌπως και να έχει πάντως, Snik και Light συμφώνησαν, σύμφωνα με το «ufight.gr», να ανέβουν πάνω στο ρινγκ και να λύσουν τις διαφορές του σε επαγγελματικό αγώνα υπό την αιγίδα του ΣΕΠ (Σύλλογος Επαγγελματικής Πυγμαχίας), κανονικά με εισιτήριο και το 50% των εσόδων να πάει σε φιλανθρωπικό σκοπό.


Aiginio News - Εφημερίδα Πιερίας - Αυτά είναι τα ονόματα των δημοσιογράφων που πήραν λεφτά από το ΚΕΕΛΠΝΟ (ολόκληρη η λίστα)\nστο πλαίσιο της διαφημιστικής καμπάνιας του ΚΕΕΛΠΝΟ.\nΣτη λίστα υπάρχουν ποσά που δημιουργούν ερωτήματα, ποσά με άγνωστους παραλήπτες ενώ, σύμφωνα με δημοσιογραφικές πληροφορίες, σε ορισμένες περιπτώσεις κάποια ποσά δεν έχουν καταλήξει στο σύνολό τους στους αναγραφόμενους παραλήπτες.\nΣε αρκετές περιπτώσεις το μέγεθος κι η ακροαματικότητα των Μέσων δε δικαιολογογούν τα ποσά. Για παράδειγμα, είναι απορίας άξιο πώς τα ΜΜΕ του Νίκου Χατζηνικολάου που κατέχει το μεγαλύτερο ραδιόφωνο της χώρας, ιστοσελίδες με μεγάλη αναγνωσιμότητα και δύο εφημερίδες, έλαβε 398.000 ευρώ,ενώ μεμονωμένοι δημοσιογράφοι που κατέχουν ενδεχομένως μια ιστοσελίδα μικρότερης αναγνωσιμότητας έλαβαν πολύ περισσότερα χρήματα. Με ποιό σκεπτικό το ΚΕΕΛΠΝΟ αποφάσισε ποια ποσά θα πάνε πού;\nΤη λίστα κατέθεσε λίγο πριν τη 1 το μεσημέρι στο πειθαρχικό της ΕΣΗΕΑ. Ο υπουργός Εθνικής Άμυνας έκανε λόγο για χρήματα που μοιράστηκαν προκειμένου να προωθήσουν συγκεκριμένες καμπάνιες κάνοντας την ίδια στιγμή επιθέσεις στο κυβερνητικό έργο.


4 ΧΡΟΝΙΑ ΑΓΑΠΗΣ – 4 ΧΡΟΝΙΑ “ΤΑ ΦΙΛΑΡΑΚΙΑ” ΜΟΥ ♥ ♥ ♥ ♥ – KidsCloud.gr\nKidsCloud.gr > slider > 4 ΧΡΟΝΙΑ ΑΓΑΠΗΣ – 4 ΧΡΟΝΙΑ “ΤΑ ΦΙΛΑΡΑΚΙΑ” ΜΟΥ ♥ ♥ ♥ ♥\nΑγαπώ τις επετείους.\nΧωρίς καμία ιδιαίτερη προσπάθεια κάνω συνειρμούς με ημερομηνίες – πρόσωπα – καταστάσεις.\nΑυτό έχει να κάνει και με τις καλές και τις κακές στιγμές.\nΕντάξει…Δεν γιορτάζω τις κακές στιγμές, αλλά βρίσκω αφορμή από αυτές να κάνω σύγκριση με το παρόν.\nΈστω και σύντομα κάνω μία αναδρομή- απογραφή.\nYπάρχει ένα check list που με βάζει να αναμετριέμαι με τον εαυτό μου και στο τέλος διαπιστώνω, τί μου άφησε.\nΌσο περνούν τα χρόνια, καλές και κακές στιγμές τις αξιολογώ διαφορετικά.\nΚαι πολύ το απολαμβάνω.\nΣτις καλές στιγμές μετράω χρόνια χαράς.\nΠανηγυρίζω την ευτυχία.\nΤην τύχη. Το καλό της ζωής. Την πληρότητα.\nΚάθε τέτοια στιγμή γίνεται αφορμή για party, yeah!!\nΚάθε χαρούμενη επέτειος κι ένα sticker στο happy album της ζωής μου.\nΠώς, λοιπόν, να μην αφιερώσω ένα άρθρο για να γιορτάσω γενέθλια της καρδιάς μου;\nΕκατοντάδες post, χιλιάδες comment, ώρες αγκαλιάς με την καταγραφή των σκέψεων και συναισθημάτων μου, βασικά…της ψυχής μου!\n4 χρόνια αδιάλειπτης παρέας.\nΠαρέας με τους φίλους μου. Παλιούς και νέους.\nΜιας παρέας που απολαμβάνω βαθιά και δεν χορταίνω.\n4 χρόνια μιας παρέας σε ένα συννεφάκι που όλο μεγαλώνει και μεγαλώνει και πολλαπλάσια αναλογικά μεγαλώνει η καρδιά μου.\nΓια να χωράει περισσότερους. 🙂\nΜ’αρέσει να γιορτάζω γενέθλια! Επετείους!\nΓιατί ορίζουν τη συνέχεια μιας αρχής που μόνο όμορφα μου έχει φέρει.\nΑκόμη και στα δύσκολα της ζωής, μόνο καλά έχω βρει σε αυτή την παρέα.\nΣτη δική μας παρέα. Στη δική σας παρέα!! ♥ ♥\n4 χρόνια Kids’Cloud μου αγαπημένο!\nΧαρά και αίσθηση ευγνωμοσύνης, που υπάρχει και με βοηθάει, να προσπαθώ να γίνομαι καλύτερη μαμά, καλύτερη σύντροφος, καλύτερη κόρη, καλύτερη αδερφή, καλύτερη φίλη, ΚΑΛΥΤΕΡΟΣ ΑΝΘΡΩΠΟΣ.\nΓράφοντας, υπογραμμίζω τα χαρακτηριστικά μου σαν να κάνω επανάληψη, βρίσκω κομμάτια του εαυτού μου που είτε είχαν χαθεί κάποια στιγμή στο δρόμο, είτε ήταν κρυμμένα και δεν τα είχα ανακαλύψει και κάποιες φορές οι φίλοι μου, δηλαδή…Εσείς…με βοηθάτε να τα δω! 🙂\n4 χρόνια μετά και ανατρέχω σε παλαιότερα άρθρα και θυμάμαι και γλυκαίνει η ψυχή μου για όλες αυτές τις μοναδικές στιγμές, που χαίρομαι τόσο που έχω καταγράψει και έχω μοιραστεί μαζί σας.\nΣαν να ξεφυλλίζω το album της ψυχής μου.\nΚι αυτό το ξεφύλλισμα γίνεται πιο απολαυστικό, πιο συγκινητικό γιατί γίνεται με παρέα, τα δικά μου “Φιλαράκια”.\nΓιατί έτσι όμορφα περνάω μαζί σας. Όπως οι ήρωες σε αυτή τη σειρά που λατρεύω, που είναι εκεί ο ένας για τον άλλο. Με χιούμορ, στα αστεία, στα εύκολα, στα δύσκολα, στη ζωή που προχωράει!\nΣας ευχαριστώ όόοοοοοοολους!\nΚι εσάς που είστε κοντά μου από την αρχή\nκι εσάς που ήρθατε στο συννεφάκι μου στην πορεία.\nΧρόνια πολλά, αγαπημένο μου συννεφάκι!!\nΌ,τι κι αν συμβεί, θα είσαι πάντα το “Παιδί της μαμάς μου και το δικό μου”.\nΌ,τι κι αν συμβεί, εσύ θα είσαι εκεί για μένα και εγώ εκεί για σένα. 🙂\n(Ιmages credits to Warner Bros.)\nblogΑΝΑΜΝΗΣΕΙΣγενέθλια Kids' CloudεπέτειοςΟΜΟΡΦΕΣ ΣΤΙΓΜΕΣΦιλαράκιαφιλίαφίλοι\nReply\tFlora 27 Απριλίου, 2015 at 9:03 μμ\nΑγαπημένο μου συννεφάκι (θα μπορούσα να σε πω και συννεφούλα!)\nΕύχομαι νάσαι πάντα γερή και φωτεινή, αθεράπευτα αισιόδοξη και αξιοζήλευτα εφευρετική,\nνα μας κάνεις να χαμογελάμε, να δακρύζουμε, να γελάμε, να προβληματιζόμαστε με τα όμορφα που γράφεις εδώ. Είμαι πολύ περήφανη που είχα την χαρά να σε γνωρίσω και να σε θεωρώ φίλη.\nReply\tKidsCloud 28 Απριλίου, 2015 at 11:23 πμ\nΕίμαστε φίλες αφού!!\nΚι εγώ είμαι περήφανη και χαρούμενη που σε έχω στη ζωή μου.\nΑγάπη, φιλιά, τα πάντα όλα!! :)


παιδί τηλεόραση- Ο κανόνας σας του «3-6-9-12», λέει, «καθόλου τηλεόραση πριν την ηλικία των τριών». Γιατί αυτό;\nΌλες οι έρευνες που έχουν γίνει για τα μικράπαιδιάκαι την τηλεόραση έχουν δείξει ότι η τηλεόραση δεν ωφελεί τα παιδιά πριν από την ηλικία των τριών. Φυσικά, ένας γονιός μπορεί να παρακολουθεί ένα πρόγραμμα για δέκα λεπτά μαζί με ένα μικρό παιδί, αν αυτή είναι μια ευκαιρία να περάσουν κάποιο ποιοτικό χρόνο μαζί. Όμως, πριν από από την ηλικία των τριών, είναι η σχέση που έχει σημασία, όχι η οθόνη. Το πρόβλημα είναι ότι συνήθως η τηλεόραση μένει ανοιχτή μόνιμα, και τα μικρά παιδιά ζουν με αυτή. Αλλά η έρευνα έχει δείξει ότι αυτό βλάπτει την ανάπτυξή τους. Τα μωρά έχουν πράγματι την ανάγκη να διαμορφώσουν τις ικανότητες προσοχής και συγκέντρωσης, και δε μπορούν να το κάνουν σε ένα περιβάλλον θορυβώδες όπως αυτό που δημιουργεί η τηλεόραση. Το ραδιόφωνο είναι λιγότερο ενοχλητικό για αυτά, επειδή εναλλάσσει συζητήσεις και αρμονικές μουσικές. Η τηλεόραση, όμως, είναι γεμάτη από βίαιους θορύβους τους οποίους τα μωρά δε μπορούν να καταλάβουν, και οι οποίοι τα εμποδίζουν να μάθουν να συγκεντρώνονται. Οι γονείς έχουν την τάση να υποτιμούν το πόσο σοβαρές είναι οι συνέπειες των ψηφιακών εργαλείων στο μικρό παιδί, και να υπερεκτιμούν τη βαρύτητα των προβλημάτων που προκαλούνται από τη χρήση των ίδιων ψηφιακών εργαλείων στην εφηβεία, ενώ πρόκειται γενικά για την περίοδο κατά την οποία αποκτώνται αυτόματα αντανακλαστικά που είναι απαραίτητα για τη χρήση τους.


Συμβόλαιο με Αγρόδημο - ΠΑΕ Παναιτωλικός / Panetolikos F.C.\nΣυμβόλαιο τριετούς διάρκειας υπέγραψε με την ομάδα μας ο Χρήστος Αγρόδημος. Ο 23χρονος μέσος αγωνίζονταν πέρσι με τον Απόλλωνα Λάρισας (27 συμμετοχές – 2 γκολ) στο πρωτάθλημα της Football League. Μετά την υπογραφή δήλωσε: “Είμαι πάρα πολύ χαρούμενος που είμαι πια μέλος μιας πολύ καλής ομάδας όπως ο Παναιτωλικός. Πιστεύω ότι έκανα την καλύτερη επιλογή και θα προσπαθήσω να βοηθήσω όσο μπορώ να πετύχει τους στόχους του. Εύχομαι σε όλους υγεία και καλή αγωνιστική σεζόν”.\nPreviousPrevious post:Στην ομάδα μας ο ΚόκκορηςNextNext post:Έρικσον για τρία χρόνια


` Το ελαιόλαδο επιταχύνει την επούλωση πληγών σε ασθενείς με εγκαύματα - Olive Oil Times\nΠαλαιότερες μελέτες έχουν δείξει ότι το ελαιόλαδο μπορεί να είναι αποτελεσματικό στη θεραπεία και την επούλωση των εγκαυμάτων του δέρματος, όταν χρησιμοποιείται εξωτερικά. Τώρα, ένα νέο μελέτη που δημοσιεύθηκε στο περιοδικό Burns έδειξε ότι καταναλώνουν το ελαιόλαδο μπορεί να επιταχύνει τη διαδικασία επούλωσης και να λειτουργήσει από μέσα.\nΟι ασθενείς με καύση έχουν αυξημένες διατροφικές ανάγκες σε θερμίδες, πρωτεΐνες καθώς και σε μέταλλα και βιταμίνες, οπότε η διατροφή είναι ένας σημαντικός παράγοντας για τη φροντίδα και την επούλωση των εγκαυμάτων.\nΗ αντιοξειδωτική και αντιφλεγμονώδης θεραπεία είναι γνωστό ότι είναι ευεργετική στη θεραπεία των εγκαυμάτων, έτσι οι ερευνητές ξεκίνησαν να αξιολογήσουν την επίδραση μιας διατροφής πλούσιας σε ελαιόλαδο στην επούλωση των εγκαυμάτων σε νοσοκομειακούς ασθενείς.\nΗ μελέτη διεξήχθη σε 100 ασθενείς που νοσηλεύτηκαν με πληγές εγκαυμάτων δεύτερου και τρίτου βαθμού στο 10-20 τοις εκατό της επιφάνειας του σώματός τους. Οι ασθενείς ανατέθηκαν στη διατροφή τους είτε ελαιόλαδο είτε ηλιέλαιο.\nΟι ασθενείς εξετάστηκαν καθημερινά και, ενώ δεν υπήρχαν σημαντικές διαφορές ως προς το συνολικό σωματικό εμβαδόν των εγκαυμάτων, υπήρχαν σημαντικές διαφορές στη διάρκεια της επούλωσης τραυμάτων και της νοσηλείας. Η ομάδα ελαιολάδου φάνηκε να έχει επιταχύνει την επούλωση πληγών και μείωσε τη διάρκεια της νοσηλείας τους.\nBurns: Επίδραση του στοματικού ελαιολάδου στην επούλωση 10 - 20% του συνολικού επιπέδου της εγκαυματικής πληγής στο νοσοκομείο


Επιστολή- «δυναμίτης»: Εγώ ο ανεμβολίαστος «ψεκασμένος» υγειονομικός… - ΤΟ ΒΗΜΑ ΤΗΣ ΒΟΧΑΣ\nHome / ΑΠΟΨΕΙΣ / ΥΓΕΙΑ / Επιστολή- «δυναμίτης»: Εγώ ο ανεμβολίαστος «ψεκασμένος» υγειονομικός…\nby ΤΟ ΒΗΜΑ ΤΗΣ ΒΟΧΑΣ on Αυγούστου 22, 2021 in ΑΠΟΨΕΙΣ, ΥΓΕΙΑ\n«Γροθιά» στο στομάχι των «ειδικών», του Κράτους και των κοινωνικών ρατσιστών\n1.Αποδεικνύεται βάσει των στοιχείων του ΕΟΔΥ ότι οι εμβολιασμένοι και νοσούν και διασπείρουν και πεθαίνουν. Αρα το αρχικό αίτημα της κυβέρνησης για διασφάλιση της δημόσιας υγείας δεν ισχύει πια, αν αναλογιστούμε ότι εμείς κάνουμε rapid tests, φοράμε μάσκες και ξέρουμε πότε είμαστε ακόμη και ασυμπτωματικοί, ενώ οι εμβολιασμένοι μεταφέρουν τη νόσο σε όλους κι ας έχουν freedom pass, TO OΠΟΙΟ ΟΜΩΣ ΕΓΙΝΕ ΤΟ ΠΙΣΤΟΠΟΙΗΤΙΚΟ ΜΕΤΑΔΟΣΗΣ ΤΗΣ ΝΟΣΟΥ. Οι ευπαθείς ομάδες και οι υγειονομικοί θα αναγκαστούν να επανεμβολιαστούν. Έτσι αυθαιρέτως, αντιεπιστημονικώς και χωρίς μελέτες ασφάλειας – αποτελεσματικότητας.\n2.Οι νοσήσαντες ανεμβολίαστοι και οι άνθρωποι που χωρίς να νοσήσουν έχουν αντισώματα έναντι του Covid (ακόμη κι αν το νούμερο αυτό είναι μικρό) έχουν την επίκτητη ανοσία διεγερμένη, με τα λεμφοκύτταρα μνήμης να καραδοκούν τον εχθρό και να αντεπεξέλθουν σε κάθε είδους μετάλλαξη του ιού (ΣΥΜΦΩΝΑ ΜΕ ΚΑΘΗΓΗΤΡΙΑ ΤΟΥ ΕΚΠΑ). Ο οργανισμός φαρμάκων αναφέρει στην ιστοσελίδα του ότι δεν υπάρχουν αρκετά συμπεράσματα για τη χρήση εμβολίου mRNA ΣΕ ΑΝΑΡΡΩΣΑΝΤΕΣ ΑΠΟ ΚΟΡΟΝΟΪΟ. Αρα εμβολιάζετε την πολυπόθητη αποδεδειγμένη αγέλη αυτοβούλως, που μόνο παρενέργειες εγκυμονεί πάρα όφελος.\n3.Οι γιατροί των καναλιών (που δεν ξέρουμε πόσες ώρες φοράνε στολή και μάσκα με 40 βαθμούς Κελσίου) αμφισβητούν λοιπόν την επίκτητη χημική και κυτταρική ανοσία, καθώς και την ύπαρξη β λεμφοκυττάρων μνήμης, τα όποια διδαχτήκαμε στα πρώτα έτη της Ιατρικής. Πόσα αξιώματα θα καταρρίψετε πια;\n4.Γιατί τόσο πάθος και μένος εμβολιασμού στους νέους, στους φοιτητές, στους μαθητές, στα παιδιά; Εφόσον έχουν εμβολιαστεί οι ευπαθείς ομάδες της κοινωνίας και κάθε οικογένειας; Παγκόσμιες μελέτες δείχνουν ότι τα παιδιά έχουν μηδαμινή θνησιμότητα από τον ιό, ενώ η θνητότητα από Covid παραμένει κατά μέσο όρο 79 έτη, με 80 στις 100 να έχουν σοβαρές συννοσηρότητες.\n5.Πόσοι ασθενείς επανανόσησαν ανεμβολίαστοι και πόσοι εμβολιασμένοι; Ελάχιστο έως μηδαμινό ποσοστό επαναλοίμωξης σε ανεμβολίαστους. Αντιθέτως, εμβολιασμένοι πάρα πολλοί και με νοσηλείες (σιγά σιγά θα ανεβαίνουν και οι θάνατοι σε εμβολιασμένους).\n6.Μέσα Αυγούστου του ’21 φτιάξατε λίστα εξαιρέσεων για κλάματα, έχοντας βάλει ελάχιστα κριτήρια εξαίρεσης και ντροπής. Εδώ όμως και 8 μήνες πιστοποιούσατε ασφάλεια. Αρα παραδέχεστε ότι εμβολιάσατε γυναίκες με αντιφωσφολιπιδαιμικο σύνδρομο (που πιθανώς δεν το γνώριζαν κιόλας), με παρενέργεια πρόκλησης ακόμη και θάνατο και στη χώρα μας.


Ο κακός γάμος είναι εξίσου ανθυγιεινός με το κάπνισμα και το αλκοόλ | healthweb.gr\nΟ κακός γάμος είναι εξίσου ανθυγιεινός με το κάπνισμα και το αλκοόλ\nαπο Δήμητρα Στεργίου 29.07.2018 | 16:58\nHealthweb.gr / Σεξουαλική Υγεία / Ο κακός γάμος είναι εξίσου ανθυγιεινός με το κάπνισμα και το αλκοόλ\nΟ (κακός) γάμος βλάπτει σοβαρά την υγεία είναι το αποτέλεσμα πολυετούς έρευνας επιστημόνων των πανεπιστημίων της Νεβάδα και του Μίτσιγκαν. Μάλιστα, σε τέτοιες περιπτώσεις, ο γάμος είναι εξίσου ανθυγιεινός με το κάπνισμα ή το αλκοόλ. Οι ψυχολόγοι παρακολούθησαν 373 ζευγάρια σε διάστημα πάνω από 16 ετών και ανακάλυψαν ότι όσα διαφωνούσαν συνεχώς είχαν χειρότερη υγεία.\nΣύμφωνα μάλιστα με τους ψυχολόγους, οι συχνές συγκρούσεις μπορεί να είναι τόσο επιβλαβείς όσο το κάπνισμα και το αλκοόλ. Η έρευνα αφορούσε στο εάν τα 373 ετερόφυλα ζευγάρια διαφωνούσαν για διάφορα θέματα, όπως τα παιδιά, τα χρήματα, τα πεθερικά και τα χόμπι και εάν αυτές οι διαφωνίες είχαν επιπτώσεις στην υγεία.\n«Παρακολουθήσαμε παντρεμένα ζευγάρια τα τελευταία 16 χρόνια γάμου και συγκρίναμε την υγεία των γυναικών και των αντρών που ανέφεραν έναν μεγαλύτερο αριθμό μεταξύ τους καυγάδων, έναντι όσων ανέφεραν λιγότερους καυγάδες», εξήγησαν μέλη της ερευνητικής ομάδας.\nΟι ερευνητές διαπίστωσαν ότι οι ενδοσυζυγικές συγκρούσεις επιδρούν αρνητικά στην υγεία τόσο των αντρών όσο και των γυναικών, αν και υπάρχει μεγαλύτερος αντίκτυπος της σύγκρουσης στους άντρες απ’ ότι στις γυναίκες. Τα ζευγάρια που έχουν περισσότερες συμφωνίες έχουν οφέλη στην υγεία τους στο ξεκίνημα της σχέσης, ωστόσο η προστατευτική επίδραση εξασθενεί στα μεταγενέστερα στάδια.\nΚατά τη διάρκεια της έρευνας οι σύζυγοι δέχθηκαν ερωτήσεις για την υγεία τους, καθώς και για το εάν η υγεία τους εμπλέκεται με τη δουλειά τους, εάν είναι αρκετά υγιείς για να κάνουν πράγματα που θέλουν, εάν έχουν προβλήματα ύπνου, εάν έχουν νευρικότητα και νιώθουν το αίσθημα της ντροπής κι αν έχουν προβλήματα με πονοκεφάλους.\nΣύμφωνα με τα αποτελέσματα, οι συγκρούσεις σε μια σχέση μπορούν να έχουν άσχημες επιπτώσεις στο σώμα, όπως φλεγμονές, αλλαγές στην όρεξη, αυξημένα επίπεδα στρες, που όλα μπορούν να επηρεάσουν από την καρδιά μέχρι το ανοσοποιητικό σύστημα.\nΕπίσης, η έρευνα ασχολήθηκε και με τον αριθμό των συζυγικών συγκρούσεων και των επιπτώσεων υγείας που είχαν στις γυναίκες και τους άντρες μεμονωμένα. Αν για τις γυναίκες ο αριθμός των θεμάτων διαφωνίας δεν σχετίζεται με την υγεία τους, τα αποτελέσματα για τους άνδρες δείχνουν το αντίθετο.\nΣεξ και παρωχημένες απόψεις\nΠώς καθορίζεται το μέγεθος του πέους\nΒελονισμός και εκφυλιστικές νόσοι\nSex και ούρηση: Είναι απαραίτητη η ούρηση μετά το σεξ. Μπορεί να μην είναι απαραίτητο αλλά είναι χρήσιμο!Το κατούρημα μετά το σεξ μπορεί να βοηθήσει στην πρόληψη λοιμώξεων του ουροποιητικού συστήματος (UTI). Οι ουρολοιμώξεις εμφανίζονται όταν τα βακτήρια εισέρχονται στο ουροποιητικό σύστημα, συνήθως μέσω της ουρήθρας σας και ταξιδεύουν στην ουροδόχο κύστη σας. Εάν έχετε […]\nΣεξ και περίοδος. Έχει και τα καλά του\nΣεξ με περίοδο: Συμβουλές, οφέλη και παρενέργειες. Αν και το σεξ κατά τη διάρκεια της περιόδου σας μπορεί να είναι λίγο δύσκολο, είναι ασφαλές. Επιπλέον, το σεξ όταν είστε εμμηνόρροια μπορεί πραγματικά να προσφέρει μερικά οφέλη, συμπεριλαμβανομένης της ανακούφισης από τις κράμπες της εμμήνου ρύσεως. Το σεξ κατά τη διάρκεια της περιόδου σας έχει μερικά […]\nΣεξουαλική πράξη: Μετά το τέλος της σεξουαλικής επαφής, πολλές γυναίκες κάνουν κάποια πράγματα, χωρίς να σκέφτονται ότι μπορεί να βάζουν σε κίνδυνο την υγεία τους. Πρόκειται για 3 συνήθειες τους.\nΜήπως η δοτικότητά σου τον "παραλύει";\nΚι όμως η υπέρμετρη δοτικότητα συνήθως δεν χαρακτηρίζει τα συναισθήματά μας για το σύντροφό μας αλλά δικές μας ανασφάλειες και δυσκολίες που παίρνουν αυτήν τη μορφή προκειμένου να μην χάσουμε τον άνθρωπό μας ή τουλάχιστον να μειώσουμε τις πιθανότητες να μείνουμε μόνοι μας.\nΕμμηνόπαυση και σεξ: Συμβουλές για μεγαλύτερη απόλαυση. Οι αλλαγές που υφίστανται οι γυναίκες κατά την εμμηνόπαυση μπορούν να τις κάνουν να σταματήσουν την σεξουλική δραστηριότητα. Οι εξάψεις, οι νυχτερινές εφιδρώσεις, η αϋπνία, οι αλλαγές στη διάθεση είναι μερικά συμπτώματα που σχετίζονται με αυτήν τη φάση της γυναίκας που, σε μεγαλύτερο ή μικρότερο βαθμό, επηρεάζουν την […]\nΤροφές που μειώνουν τη διάθεση για σεξ\nΔείτε ποτά και τροφές που πρέπει να αποφεύγετε όταν έχετε κανονίσει να περάσετε ένα ρομαντικό βράδυ με τον/τη σύντροφό σας.


Doors: Το πιο “εθιστικό” puzzle game στο windows phone | All About Windows\nΈνα από τα δωρεάν παιχνίδια με τις καλύτερες αξιολογήσεις στο store της Microsoft. Το Doors θα σας προκαλέσει να λύσετε τα κρυμμένα μυστήρια, να ξεκλειδώσετε την πόρτα και να δραπετεύσετε από το δωμάτιο. Θα τα καταφέρετε;\nΕίναι γεμάτο με παζλ και γρίφους που πρέπει να ξεπεράσετε για να προχωρήσετε στο επόμενο level. Ωστόσο, πρέπει να ενεργοποιήσετε τη φαντασία και τη σκέψη σας για να τα καταφέρετε!\nΆλλες φορές πρέπει να πατήσετε σε συγκεκριμένα σημεία της οθόνης, ενώ μερικές να γυρίσετε ή να κουνήσετε το smartphone σας για να βρείτε τη σωστή απάντηση.\nΣυνολικά διαθέτει 65 επίπεδα και περιλαμβάνει μαθηματικούς γρίφους, λέξεις – κλειδιά, κρυμμένα στοιχεία κ.α. Σίγουρα, πάντως, δεν πρόκειται για εύκολα παζλ, αλλά για επίπεδα που χρειάζονται ακόμα… και τύχη!\nΈνα game ευφυϊας που θα σας “εθίσει” και ίσως σας πεισμώσει, ώστε να ξεκλειδώσετε την επόμενη πόρτα.\nΑποκτήστε την εδώ: https://www.microsoft.com/el-gr/store/games/doors/9wzdncrfj19w\n← Ημερολόγιο Διατροφής: Eλέγξτε τα γεύματά σας μέσα στο 24ωρο\nMicrosoft Lumia 950 XL: “Επενδύει” στην κάμερα & τα Windows 10 →


ΤΟ ΒΟΤΑΝΑΚΙ: Αστεροειδής Γλυκάνισος\nΜπαχαρικό με έντονο άρωμα και χαρακτηριστικό σχήμα αστεριού. Προέρχεται από το αστεροειδές περικάρπιο του αειθαλούς δέντρου Illicium verum, που κατάγεται από τη Νοτιοδυτική Κίνα.\nΠρόκειται για ένα μικρό ή μεσαίο δέντρο που ανήκει στην οικογένεια της μανόλιας και φτάνει τα 8 μέτρα ύψος. Έχει πράσινα λογχοειδή φύλλα και ανοιχτοκίτρινα άνθη. Οι καρποί-αστέρια είναι σκληροί και έχουν το χρώμα της σκουριάς. Συλλέγονται πριν να ωριμάσουν και μετά αποξηραίνονται στον ήλιο. Τα αποξηραμένα αστέρια διατίθενται ολόκληρα ή σε μορφή καφεκόκκινης σκόνης.\nΟ αστεροειδής γλυκάνισος περιέχει μια αρωματική ουσία, την ανηθόλη, η οποία υπάρχει και στον απλό γλυκάνισο. Το άρωμά του είναι πικάντικό και πιο έντονο από αυτό του γλυκάνισου και μοιάζει με αυτό της γλυκόριζας. Χάρη στην ευχάριστο άρωμά του πήρε το βοτανολογικό όνομα (Illicium), το οποίο προέρχεται από το Λατινικό ρήμα illicere που σημαίνει προσελκύω.\nΤο μπαχαρικό είναι εξαιρετικά δημοφιλές στην Ασία. Στην Ινδία αποτελεί συστατικό του Ινδικού μίγματος γκαράμ μασάλα και στην Κίνα στο μίγμα των πέντε μπαχαρικών. Χρησιμοποιείται ακόμα σε πιάτα της Μαλαισίας, της Ινδονησίας και του Βιετνάμ. Στη Δύση έχει αρχίσει να γίνει δημοφιλές σταδιακά τον τελευταίο καιρό γιατί θεωρείται πλέον φτηνό υποκατάστατο του γλυκάνισου.\nΕκτός από τη μαγειρική χρησιμοποιείται για να αρωματίσει ποτά, ζαχαρωτά, τσίχλες και σιρόπια για το βήχα, ενώ το αιθέριο έλαιό του φυτού χρησιμοποιείται στη δημιουργία καλλυντικών, αρωμάτων και σαπουνιών. Από τον αστεροειδή γλυκάνισο εξάγεται το σικιμικό οξύ.\nΠερικάρπιο και σπόροι\nΣτην Κίνα οι μανδαρίνοι μασούσαν ολόκληρο τον καρπό του φυτού που χρησίμευε ως χωνευτικό και χάριζε γλυκιά αναπνοή. Στην Ιαπωνία έκαιγαν σαν λιβάνι τον Ιαπωνικό αστεροειδή γλυκάνισο (Illicium anisatum), που είναι τοξικός και ακατάλληλος για κατανάλωση. Στην Ευρώπη λέγεται ότι έφερε το φυτό ένας Άγγλος ναυτικός περίπου το 16ο αιώνα και σύντομα άρχισε να χρησιμοποιείται στις μαρμελάδες, στις πουτίγκες και στα σιρόπια.\nΑσία (Κίνα, Ινδοκίνα, Φιλιππίνες και Ιαπωνία).\nΈντονη γεύση, που μοιάζει με αυτή της γλυκόριζας, η οποία προκαλεί ένα ελαφρύ μούδιασμα στο στόμα, διεγείροντας τον ουρανίσκο.\nΧρησιμοποιείται για να ενισχύσει τη γεύση των πουλερικών και του χοιρινού, της σούπας και των ζωμών. Στη ζαχαροπλαστική, αρωματίζει τα κέικ, τα μπισκότα και τα σπιτικά παγωτά.\nΣυνδυάζεται με κανέλα, τσίλι, κόλιανδρο, μαραθόσπορο, πιπέρι Σετσουάν, τζίντζερ, λεμονόχορτο και σκόρδο.\nΕτικέτες Αστεροειδής Γλυκάνισος


» Αεροπορικές Εταιρίες » Aegean Airlines » Aegean Airlines | Προσφορά | Πτήσεις εσωτερικού από 39€\nΟργανώστε σήμερα τις καλοκαιρινές διακοπές σας κλείνοντας φθηνά αεροπορικά εισιτήρια με την Aegean Airlines.\nΗ προσφορά δε μοιάζει ιδανική ακόμη και για όσους θελήσουν να αποδράσουν τον επόμενο Σεπτέμβριο οπότε καλύπτει όλα τα γούστα! Ειδικά άμα είστε λάτρεις των Σποράδων μπορείτε να βρείτε εισιτήρια για Σκύρο μόνο από 26€!\nΠροσφορά για πτήσεις εσωτερικού!\nΠτήσεις από Αθήνα από 59€\nΦθηνά Αεροπορικά Εισιτήρια για Σκύρο\nΠτήσεις από Σκύρο προς Αθήνα από 16€*\nH προσφορά αφορά σε απευθείας πτήσεις της Aegean Airlines από/προς Αθήνα και Θεσσαλονίκη για όλους τους προορισμούς εσωτερικού για ταξίδια με απλή μετάβαση και με επιστροφή.\nΙσχύει για κρατήσεις που θα πραγματοποιηθούν έως και την 05/06/2013 για πτήσεις που εκτελούνται με την Aegean Airlines από 20/06/2013 έως και 20/10/2013*.\nΣε περίπτωση αλλαγής του εισιτηρίου υπάρχει χρέωση ανάλογη με την κατηγορία του ναύλου και σε περίπτωση ακύρωσης ισχύουν οι κανονισμοί που αντιστοιχούν σε κάθε κατηγορία ναύλου. Ο ναύλος προσφοράς που ισχύει για τις απευθείας πτήσεις από/προς Θεσσαλονίκη είναι 39€ με εξαίρεση το δρομολόγιο από Αθήνα προς Θεσσαλονίκη για το οποίο ο ναύλος προσφοράς είναι €59.\nΟι πτήσεις από/προς Θεσσαλονίκη προς Κω θα εκτελούνται από 25/06 έως 05/09. Οι πτήσεις από/προς Θεσσαλονίκη προς Μύκονο θα εκτελούνται από 28/06 έως 08/09.\nΟι πτήσεις από/προς Θεσσαλονίκη προς Σαντορίνη θα εκτελούνται από 26/06 έως 07/09.\nΜη χάνετε χρόνο, κάντε τώρα κράτηση!\nPost tags: Aegean Airlines • Σκύρος • αεροπορικά εισιτήρια εσωτερικού • εισιτήρια για Σκύρο • φθηνα αεροπορικα εισητηρια • προσφορά\nAegean Airlines: 25.000 Αεροπορικά Εισιτήρια Εσωτερικού από 29€\nΝέα προσφορά για πτήσεις εσωτερικού από Aegean Airlines! Κλείστε φθηνά αεροπορικά εισιτήρια εσωτερικού από 29€!


Ο Λάκης Καρνέζης σε τραγούδια του Μίκη Θεοδωράκη\nΚυκλοφόρησε πρόσφατα από την εταιρεία «Δίκτυο» ο δίσκος από την ιστορική ηχογράφηση στο Εθνικό Θέατρο του Οσλο, το 1992, με τον Λάκη Καρνέζη σε 19 εμβληματικά τραγούδια του Μίκη Θεοδωράκη μέσα από την 60χρονη κοινή τους πορεία. Οπως σημειώνεται στο δελτίο Τύπου, «θα ήταν αμετροέπεια να γραφτεί οτιδήποτε για τον συγκεκριμένο δίσκο, όταν μάλιστα υπάρχει το παρακάτω σημείωμα του Μίκη Θεοδωράκη (...)». Το σημείωμα του Μ. Θεοδωράκη αναφέρει χαρακτηριστικά: «Με τον Λάκη Καρνέζη ζήσαμε μια ολόκληρη ζωή γεμάτη μουσική. Σχεδόν σε όλα μου τα τραγούδια παίζει μπουζούκι με ένα τρόπο που σε μαγεύει. Ισως ο πιο μεγάλος του θαυμαστής είμαι εγώ. Η φαντασία του, η τεχνική του μ' αυτή την μοναδική πενιά που...\n200 λέξεις, σελ.: 19\n100 τσιγγάνικα βιολιά στη Θεσσαλονίκη\nΗ μεγαλύτερη τσιγγάνικη συμφωνική ορχήστρα του κόσμου έρχεται στο Μέγαρο Μουσικής Θεσσαλονίκης, για πρώτη φορά στην ιστορία της, για 2 μοναδικές εμφανίσεις στις 5 και 6 Γενάρη 2018. Μια ορχήστρα που...\nΣαράντα χρόνια μετά την πρώτη παρουσίαση της «Φθινοπωρινής Ιστορίας» του Α. Αρμπούζωφ στην Ελλάδα, η Αννα Παπαμάρκου σκηνοθετεί το τρυφερό έργο, με την ίδια και τον Χάρη - Εμμανουήλ Αγγουράκη στους...\nΜια κάποια... εκδοχή της «Αΐντας»\nΣτον δήμο Αθηναίων περνά το «Ολύμπια»\n45 λέξεις, σελ.: 19


Περί Βιβλιοθηκών: Η βιβλιοθήκη και το βιβλιογραφείο της Μονής του Αγίου Ιωάννη του Προδρόμου του Στουδίου\nΗ βιβλιοθήκη και το βιβλιογραφείο της Μονής του Αγίου Ιωάννη του Προδρόμου του Στουδίου\nΗ αρχαιότερη οργανωμένη μοναστηριακή βιβλιοθήκη, για την οποία γνωρίζουμε ότι λειτούργησε με συγκεκριμένο κανονισμό και υποστήριξε βιβλιογραφείο με σκοπό την πνευματική αναβάθμιση της κοινότητας των στουδιτών και όχι μόνο, είναι η Μονή του Αγίου Ιωάννη του Προδρόμου στην Κωνσταντινούπολη. Κτήτορας της μονής αυτής ήταν ο συγκλητικός Στούδιος, με χρήματα του οποίου οικοδομήθηκε το 454 ο ναός του Ιωάννη του Προδρόμου, στον οποίο αργότερα προσαρτήθηκε ένα μοναστήρι του τάγματος των Ακοιμήτων. Έκτοτε και άλλες μονές στην πρωτεύουσα, αλλά και έξω από αυτήν, στην περιοχή της Βιθυνίας, στα νησιά και αλλού, ασπάστηκαν το τυπικό των στουδιτών, διαμορφώνοντας έτσι μια μοναστική αλυσίδα με στενές θρησκευτικές και πνευματικές συγγένειες και επαφές. Ωστόσο, οι πληροφορίες που διαθέτουμε για τη βιβλιοθήκη και το βιβλιογραφείο της Μονής δεν χρονολογούνται παλαιότερα από τις τελευταίες δεκαετίες του 8ου αιώνα και πιο συγκεκριμένα από τα χρόνια της ηγουμενίας του Θεοδώρου (759–826).\nΟ Θεόδωρος, που γεννήθηκε στην Κωνσταντινούπολη το 759 από μεγάλη και πλούσια οικογένεια, ήταν ανιψιός του Πλάτωνος, του θεμελιωτή της στουδιτικής κοινότητας και ιδρυτή της μονής στο Σακκούνδιο (718) στην περιοχή της Προύσας, όπου λειτουργούσε και κέντρο αντιγραφής κωδίκων. Από τον Θεόδωρο γνωρίζουμε επίσης ότι ο Πλάτων ήταν καλλιγράφος και ότι επιμελούνταν κείμενα ψυχωφελούς περιεχομένου κυρίως, τα οποία προορίζονταν για τον εμπλουτισμό των στουδιτικών μοναστηριών. Η δραστηριότητα αυτή του Πλάτωνος ενέπνευσε πιθανότατα τον Θεόδωρο, που είχε αποκτήσει τη θύραθεν παιδεία, να προχωρήσει στην οργάνωση της βιβλιοθήκης και του βιβλιογραφείου της Μονής. Πίστευε προφανώς ότι η μελέτη, η ανάγνωση και οι ποικίλες γενικά ενασχολήσεις με το βιβλίο αποτελούσαν βασική προϋπόθεση για την εξύψωση της πνευματικής μοναστικής κοινότητας.\nΗ βιβλιοθήκη. Θεωρείται βέβαιο ότι η Μονή του Στουδίου διέθετε μια πλούσια βιβλιοθήκη προτού ακόμη αναλάβει καθήκοντα ηγουμένου ο Θεόδωρος, και μάλιστα με βιβλία τόσο της χριστιανικής όσο και της αρχαίας γραμματείας. Επιδιώκοντας να μεταγγίσει τις γνώσεις του στη μοναστική κοινότητα, συνέταξε ένα κείμενο γνωστό έως Υποτύπωσις (κανονισμός), επιβάλλοντας στους μοναχούς να αφιερώνουν χρόνο, πέρα από την εργασία και την προσευχή, και στη μελέτη. Η βιβλιοθήκη αποκαλείται τόπος βιβλίων και ο βιβλιοφύλαξ τις ημέρες της αργίας καλούσε με τον ήχο του σημάντρου τους αδελφούς και τους ενεχείριζε ένα βιβλίο το οποίο έπρεπε να διαβάσουν έως το βράδυ και να το επιστρέψουν με το νέο κάλεσμα του σημάντρου. Ο κανονισμός, μάλιστα, προέβλεπε κυρώσεις για όποιον μοναχό δεν φρόντιζε το βιβλίο που είχε δανειστεί ή έπαιρνε κάποιο χωρίς την άδεια του βιβλιοφύλακα, όπως και για εκείνον που έκρυβε το βιβλίο στο στρώμα του αντί να το επιστρέψει, αλλά και για τον αμελή βιβλιοφύλακα που παρατούσε τα βιβλία στοιβαγμένα άτακτα και δεν τα ξεσκόνιζε. Δεν διαθέτουμε άλλα στοιχεία για τη βιβλιοθήκη της Μονής, στη φαντασία μας ωστόσο πλάθονται εικόνες καθώς διαβάζουμε τα άρθρα του κανονισμού, με το πλήθος των μοναχών να περιφέρεται σαν μελίσσι γύρω από τη βιβλιοθήκη. Αν σκεφτεί δε κανείς ότι η Μονή του Στουδίου είχε φτάσει να αριθμεί εκατοντάδες μοναχούς –επτακόσιους κατά τον Θεοφάνη–, δεν θα δυσκολευτεί να υποθέσει ότι ο αριθμός των διαθέσιμων βιβλίων για την πρακτική της ανάγνωσης θα ήταν μεγάλος, ώστε να λειτουργεί ισότιμα ο κανονισμός της Μονής (Αρχιτ., 179–183).\nΕπωνυμία: Βιβλιοθήκη Μονής του Αγίου Ιωάννη του Προδρόμου του Στουδίου\nΑποπεράτωση: 5ος αι.\nΟ Ευαγγελιστής Ιωάννης. Μικρογραφία σε Τετραευάγγελο του 11ου αιώνα, στην οποία διακρίνονται καθαρά τα σύνεργα του καλλιγράφου, όπως και το έδρανό του. Εθνική Bιβλιοθήκη της Ελλάδος.\nΘεόδωρος ο Στουδίτης, ηγούμενος\nΣημειώσεις: Ο ναός οικοδομήθηκε τον 5ο αιώνα αλλά οι πληροφορίες που διαθέτουμε για τη βιβλιοθήκη και το βιβλιογραφείο της Μονής δεν χρονολογούνται παλαιότερα από τις τελευταίες δεκαετίες του 8ου αιώνα.


Σοκολατένια χριστουγεννιάτικα γλειφιτζούρια | Infokids.com.cy\nΑρχική › Συνταγές › Σοκολατένια χριστουγεννιάτικα γλειφιτζούρια: Μια πανεύκολη και λαχταριστή συνταγή!\nΣήμερα θα φτιάξουμε φανταστικά σοκολατένια γλειφιτζούρια για να στολίσουμε το Χριστουγεννιάτικο τραπέζι και να χαρίσουμε χαμόγελα στους λιλιπούτειους καλεσμένους μας. Μια όμορφη πρόταση για το μπουφέ του παιδικού πάρτι!\nΛιώνουμε την κουβερτούρα σε μπεν μαρί. αίρνουμε μια λαδόκολλα και σχηματίζουμε κύκλους με ένα στυλό με τη βοήθεια ενός ποτηριού. Γυρνάμε τη λαδόκολλα ανάποδα έτσι ώστε να μην ακουμπήσει η σοκολάτα πάνω εκεί που έχουμε ζωγραφίσει με τον στυλό τους κύκλους.Βάζουμε μια κουταλιά λιωμένη σοκολάτα μέσα στον κύκλο και την απλώνουμε μέχρι το περίγραμμα. Στη συνέχεια παίρνουμε τα ξυλάκια και τα βυθίζουμε δύο εκατοστά από την άκρη τους στο κέντρο του σοκολατένιου δίσκου . Βάζουμε αμέσως την χρωματιστή τρούφα ή τους τριμμένους ξηρούς καρπούς στα γλειφιτζούρια για να μην προλάβει να κρυώσει η σοκολάτα και δεν κολλήσει.\nΈυκολη συνταγήΧριστουγεννιάτικα Γλυκά.\nΠαρασκευή, 14 Δεκέμβριος, 2018 στην κατηγορία Συνταγές\nΜακαρονάδα με σάλτσα καρότου!


Ημερίδα από τον Φορέα Βόρειας Πίνδου • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΗμερίδα από τον Φορέα Βόρειας Πίνδου\nΗμερίδα με θέμα «Ο Φορέας Διαχείρισης Εθνικών Δρυμών Βίκου-Αώου & Πίνδου. Δράσεις και λειτουργία του στο πλαίσιο του ΕΣΠΑ», διοργανώνει ο Φορέας Διαχείρισης Εθνικών Δρυμών Βίκου – Αώου και Πίνδου την Τετάρτη 11 Δεκεμβρίου, στις 5 το απόγευμα, στο Κέντρο Πολιτισμού Γρεβενών, με στόχο την ενημέρωση του κοινού για τις προτεραιότητες και τις δράσεις του Φορέα Διαχείρισης στα ζητήματα της προστασίας, διαχείρισης, βιώσιμης ανάπτυξης και ανάδειξης του Εθνικού Πάρκου Βόρειας Πίνδου.\nΕπίσης, στην ημερίδα θα παρουσιαστεί το πακέτο περιβαλλοντικής ενημέρωσης ευαισθητοποίησης μαθητών, ηλικίας 6- 12 ετών, με τίτλο «Εθνικό Πάρκο Βόρειας Πίνδου. Ας μάθουμε…. ας παίξουμε» που υλοποιήθηκε από το Μουσείο Φυσικής Ιστορίας Γουλανδρή για λογαριασμό του Φορέα Διαχείρισης. Η περιβαλλοντική ενημέρωση – ευαισθητοποίηση μαθητών, με στόχο την σωστή πληροφόρηση και ανάδειξη αξιών απαραίτητων για αλλαγή νοοτροπίας και στάσης ζωής σε σχέση με το φυσικό και πολιτισμικό περιβάλλον, αποτελεί προτεραιότητα για το Φορέα Διαχείρισης.\nΜετά το τέλος της ημερίδας, στις 7.30 το απόγευμα, θα πραγματοποιηθούν στον ίδιο χώρο τα εγκαίνια έκθεσης με θέμα «Το Εθνικό Πάρκο Βόρειας Πίνδου μέσα από τα μάτια των παιδιών». Η έκθεση θα λειτουργεί καθημερινά από τις 11 έως και τις 20 Δεκεμβρίου, και για τις ώρες 10.30 – 13.30 και 18.00 – 20.00.


Αρχή - What we do - ΕΡΩΤΗΣΕΙΣ - Σχέδια Διαχείρισης των λεκανών απορροής στην Ελλάδα: Κλείνει τα μάτια η Κομισιόν στην κατασπατάληση πόρων;\nΑντί ουσιαστικής απάντησης, ο κ. Potočnikαναφέρει πως η Ελλάδα α) έχει σχέδιο για Δίκτυο Παρακολούθησης της ποιότητας των υδάτων, β) δεν έχει καταθέσει τα Σχέδια Διαχείρισης, ως όφειλε μέχρι τις 22 Μαρτίου 2010 και γ) η ΕΕ δεν γνωρίζει τίποτα για χρηματοδότηση των Σχεδίων Διαχείρισης από Ευρωπαϊκούς πόρους.\nΌμως, το ΥΠΕΚΑ έχει προχωρήσει στη χρηματοδότηση εκπόνησης προτάσεων Σχεδίων Διαχείρισης Λεκανών Απορροής, συνολικού κόστους 13.991.906,91 €, με τη συγχρηματοδότηση Ευρωπαϊκών πόρων -μέσω του ΕΠΠΕΡΑΑ (1). Οι προκηρύξεις αυτές έχουν δημοσιευτεί στην Επίσημη Εφημερίδα της ΕΕ. Ταυτόχρονα, η Ελλάδα δεν διαθέτει τα προαπαιτούμενα εργαλεία για να προχωρήσει σε τέτοια σχέδια. Επιπλέον, δεν υπάρχουν ούτε διαθέσιμα δεδομένα που να υποστηρίξουν τον χαρακτηρισμό των υδάτινων σωμάτων (λιμνών και ποταμών) με βάση την οικολογική και χημική τους κατάσταση, ούτε και τα απαραίτητα εργαλεία που να εκτιμήσουν το βαθμό του κινδύνου.\nΟ Μιχάλης Τρεμόπουλος δήλωσε σχετικά: «Οι λίμνες και τα ποτάμια της χώρας μας μένουν απροστάτευτα, παρά τα εκατομμύρια που ξοδεύονται με πρόσχημα την προστασία τους. Όχι μόνο η Ελληνική κυβέρνηση χρηματοδοτεί ατελέσφορα έργα, αλλά και η Κομισιόν «κλείνει μάτια και αυτιά» μπροστά σε μια κατάφορη κατασπατάληση ευρωπαϊκών πόρων, επιμένοντας ότι αγνοεί ακόμη και στοιχεία δημοσιευμένα στην επίσημη Εφημερίδα της Ευρωπαϊκής Ένωσης. Αποτελεί υποχρέωση της κυβέρνησης και της Κομισιόν να διασφαλίζουν ότι τα κονδύλια για το περιβάλλον κατευθύνονται όντως σε ουσιαστικά και πλήρη έργα αποτελεσματικής προστασίας του. Για το θέμα θα επανέρθουμε».\nΔείτε την ερώτηση του Μιχ. Τρεμόπουλου: www.europarl.europa.eu/sides/getDoc.do?type=WQ&reference=E-2010-8705&language=EL\nΚαι την απάντηση της Κομισιόν: http://www.europarl.europa.eu/sides/getAllAnswers.do?reference=E-2010-8705&language=EL\nΑκολουθεί αναλυτικό ενημερωτικό σημείωμα\nΚατασπατάληση δημόσιου χρήματος σε ανυπόστατα Σχέδια Διαχείρισης Λεκανών Απορροής\nΤο Υπουργείο Περιβάλλοντος, Ενέργειας και Κλιματικής Αλλαγής έχει προχωρήσει στη χρηματοδότηση εκπόνησης προτάσεων Σχεδίων Διαχείρισης Λεκανών Απορροής, συνολικού κόστους 13.991.906,91 €, με τη συγχρηματοδότηση Ευρωπαϊκών πόρων -μέσω του ΕΠΠΕΡΑΑ. Η εκπόνηση των Σχεδίων Διαχείρισης αφορά στην εφαρμογή του άρθρου 13 της Οδηγίας Πλαίσιο για τα Ύδατα (ΟΠΥ). Τα Σχέδια Διαχείρισης είναι το βασικό εργαλείο ρύθμισης της διαθεσιμότητας, της ζήτησης και της χρήσης επιφανειακού και υπογείου νερού. Σε αυτά περιγράφονται ποιες λίμνες, ποταμοί, υπόγειοι υδροφορείς κ.α. βρίσκονται σε κίνδυνο και υιοθετούνται ολοκληρωμένες στρατηγικές αντιμετώπισης των κινδύνων, καθώς και μέτρα αποκατάστασης των υποβαθμισμένων υδατικών πόρων. Η Ελλάδα, όμως, δεν έχει τα προαπαιτούμενα εργαλεία για να προχωρήσει σε τέτοια σχέδια. Δεν υπάρχουν ούτε διαθέσιμα δεδομένα που να υποστηρίξουν τον χαρακτηρισμό των υδάτινων σωμάτων ως προς την οικολογική και χημική τους κατάσταση, ούτε και τα εργαλεία που να εκτιμήσουν το βαθμό του κινδύνου. Στην προαπαιτούμενη αναφορά της Ελλάδας προς την ΕΕ σχετικά με την ύπαρξη δικτύου παρακολούθησης της ποιότητας (άρθρο 8) η Ελλάδα απάντησε, με μεγάλη καθυστέρηση, πως τέτοιο δίκτυο υπάρχει. Ωστόσο, παρέλειψε να αναφέρει πως το δίκτυο αυτό είναι μόνον στα χαρτιά, καθώς ποτέ δεν έχει λειτουργήσει.\nΣε επίκαιρη σχετική ερώτηση του Ευρωβουλευτή των Οικολόγων Πράσινων Μ. Τρεμόπουλου (E-8705/2010) κατά πόσο η ΕΕ συμφωνεί με τη χρηματοδότηση μελετών σε ένα κράτος μέλος το οποίο δεν καλύπτει τα προαπαιτούμενα για την εκπόνησή τους, και τι μέτρα σκοπεύει να λάβει προκειμένου να εξασφαλίσει την αποτελεσματική αξιοποίηση των ευρωπαϊκών πόρων, η Ευρωπαϊκή Επιτροπή, διά του Επιτρόπου κ. Potočnik (E-8705/10EL, 9-12-2010) ουσιαστικά δεν απαντά. Ο κ. Potočnik αναφέρει απλά πως η Ελλάδα α) έχει σχέδιο δικτύου παρακολούθησης, β) δεν έχει καταθέσει τα Σχέδια Διαχείρισης ως όφειλε μέχρι τις 22 Μαρτίου του 2010 και γ) η ΕΕ δεν γνωρίζει τίποτα περί χρηματοδότησης των Σχεδίων Διαχείρισης από Ευρωπαϊκούς πόρους.\nΣτα προτεινόμενα Σχέδια Διαχείρισης το Υ.ΠΕ.Κ.Α. ζητά από τους ανάδοχους να προβούν: α) σε επικαιροποίηση των πιέσεων – επιπτώσεων στις λεκάνες απορροής, β) σε επικαιροποίηση/οριοθέτηση εκ νέου των Υδατικών Συστημάτων (ΥΣ), γ) σε τυπολογία των ΥΣ, δ) σε επικαιροποίηση/επαναπροσδιορισμό των τυποχαρακτηριστικών συνθηκών τους, ε) σε αξιολόγηση της κατάστασής των ΥΣ, στ) σε εκπόνηση προτάσεων διαχειριστικών έργων και μέτρων για την αποκατάσταση των ΥΣ που κινδυνεύουν και ζ) σε εκπόνηση μελετών περιβαλλοντικών επιπτώσεων των προτεινόμενων έργων.\nΚαθώς, όλα τα παραπάνω επιμέρους στοιχεία απαιτούν την πρότερη υλοποίηση προγράμματος παρακολούθησης – που θα έπρεπε να έχει ξεκινήσει το 2006 – ο κίνδυνος κατασπατάλησης των Ευρωπαϊκών πόρων είναι προφανής. Δεν υπάρχουν δεδομένα, ιδιαίτερα βιολογικά δεδομένα, που να υποστηρίζουν την ολοκλήρωση των Σχεδίων Διαχείρισης (σημεία α, β, γ, δ, ε). Η στοχοθέτηση των όποιων έργων αποκατάστασης δεν στηρίζεται σε μετρήσιμα δεδομένα και συνεπώς είναι ασαφής. Το αποτέλεσμα αναμένεται πολύ κατώτερο των προσδοκιών: καθώς δεν υπάρχει ακόμη δίκτυο παρακολούθησης, δεν υπάρχει τρόπος εκτίμησης της αποτελεσματικότητας για όποια από τα μέτρα/έργα υλοποιηθούν. Μέχρι στιγμής το Υπουργείο έχει προχωρήσει στην ανάθεση ενός μόνον έργου που περιλαμβάνει τρία Υδατικά Διαμερίσματα (Ήπειρος, Θεσσαλία και Δυτική Στερεά Ελλάδα με Π/Υ 3.146.598 €), αλλά πολύ σύντομα θα ανατεθούν και τα υπόλοιπα.\nΑ) Τις εκθέσεις σχετικά με την ανεπαρκή υλοποίηση της εφαρμογής της ΟΠΥ ως προς την παρακολούθηση των ΥΣ στην Ελλάδα:\n• της Επιτροπής Περιβάλλοντος, Δημόσιας Υγείας και Ασφάλειας Τροφίμων του Ευρωπαϊκού Κοινοβουλίου [IP/A/ENVI/ST/2009-1, σελ. 116],\n• της Ευρωπαϊκής Επιτροπής προς το Ευρωπαϊκό Κοινοβούλιο [COM(2009) 156 final, σελ. 4].\nΒ) Την καταδικαστική για την Ελλάδα απόφαση του Ευρωπαϊκού Δικαστηρίου στην υπόθεση C-264/07, στις 31 Ιανουαρίου 2008, επειδή δεν διενήργησε, για κάθε περιοχή λεκάνης απορροής ποταμού, ανάλυση των χαρακτηριστικών της, επισκόπηση των επιπτώσεων των ανθρώπινων δραστηριοτήτων στην κατάσταση των επιφανειακών και των υπόγειων υδάτων και οικονομική ανάλυση της χρήσης ύδατος, όπως απαιτείται από το άρθρο 5 παράγραφος 1 της ΟΠΥ και επειδή δεν υπέβαλε συνοπτική έκθεση των αναλύσεων αυτών, όπως απαιτείται από το άρθρο 15 παράγραφος 2 της ΟΠΥ.\nΓ) Τις αρνητικές απαντήσεις της Ευρωπαϊκής Επιτροπής (E-0258/10EL της 23.3.2010 και E-0591/10EL της 25.3.2010) στις ευρωκοινοβουλευτικές ερωτήσεις E-0258/10 και E-0591/10 του Μ. Τρεμόπουλου, σχετικά με την υλοποίηση προγράμματος παρακολούθησης των υδάτων στην Ελλάδα.\nΔ) Το στενό χρονοδιάγραμμα των εν λόγω έργων (15 μήνες από την έναρξη χρηματοδότησης), χωρίς ακόμη να υπάρχει πρόβλεψη για υλοποίηση της παρακολούθησης – ενδεικτικό του γεγονότος ότι η επικάλυψη, δηλαδή η παράλληλη παραγωγή δεδομένων που δυνητικά θα δικαιολογούσαν τις προτάσεις των Σχεδίων Διαχείρισης, είναι πρακτικά ανέφικτη.\nΕ) Τις προκηρύξεις των έργων (http://www.ypeka.gr/Default.aspx?tabid=473)\nπροκύπτει πως όχι μόνο η Ελληνική κυβέρνηση χρηματοδοτεί ατελέσφορα έργα, μα και η ΕΕ στην ουσία «κλείνει μάτια και αυτιά» μπροστά σε μια κατάφορη κατασπατάληση πόρων, ισχυριζόμενη ψευδώς πως δεν γνωρίζει. Οι πόροι αυτοί θα έπρεπε να κατευθύνονται στην υπηρεσία του περιβάλλοντος.\nMore in this category: « Παρέμβαση της Ε.Ε. για την εξόρυξη χρυσού στη Βουλγαρία\tΔεν συζητά η Κομισιόν απαγόρευση της χρήσης κυάνιου στην εξόρυξη χρυσού »


BIOHAZARD - Escape Room - DarkSchool - EscapeAll\nΑττική Αθήνα DarkSchool BIOHAZARD\nΓύρω από το μυστήριο που επικρατεί έχουν αρχίσει να δημιουργούνται πολλά ερωτήματα. Τί πραγματικά συνέβη, τί πήγε λάθος κλπ. Τις τελευταίες ώρες όμως στα κεντρικά γραφεία της εταιρίας έχουν αρχίσει και έρχονται ορισμένα κωδικοποιημένα μηνύματα.\nΗ πρώτη ομάδα κρούσης που στάλθηκε για να κάνει μια πρώτη αποτίμηση της κατάστασης δεν έχει επικοινωνήσει ακόμα. Έχουν περάσει αρκετές ημέρες και δεν είναι καθόλου φυσιολογικό που μέχρι στιγμής αγνοείται παντελώς η τύχη τους.\nΘα χρειαστεί να συγκροτηθεί μια νέα ομάδα που θα πρέπει να εισβάλει μέσα στο μυστικό εργαστήριο του Silk City και να εντοπίσει την ομάδα που αγνοείται και να δώσει αναφορά στα κεντρικά για την κατάσταση που επικρατεί εκεί.\nΕσύ με τους συντρόφους σου έχετε τα κότσια να το κάνετε?\nΒάσει 131 Βαθμολογιών